open-index/open-wikipedia-markdown huggingface dataset:
老花

**老花**（，），係指眼睛出現老化，晶狀體唔可以將近物對焦而導致視力問題嘅情況，患者喺睇近嘢嘅時候會覺得模糊。

## 病徵
喺睇近嘢嘅時候患者會覺得模糊，而且光線唔夠嗰陣特別嚴重。噉係因為光線唔夠嘅時候人嘅曈孔會擴大，導致景深變窄。

另一個病徵係，大幅轉移視線焦點嗰陣，患者睇到嘅瞬間影像會暫時變得朦查查，噉係因為眼嘅變焦慢咗。

## 成因
隨住人嘅年紀增長，對眼睇近嘢嘅調節力會逐漸下降。目前醫學界重未能夠完全確定老花嘅成因，但一般認為主要嘅原因係：眼裡面晶狀體嘅彈性隨住年紀增長逐漸減弱，睇近嘢嗰陣，晶狀體弧度唔夠，未能將光線聚焦到視網膜；但亦有可能係晶體嘅弧度隨住年齡改變，又或者控制晶體弧度嘅睫狀肌隨住年紀增長冇咗力度。

另外，開始有老花嘅年齡可能同緯度、日照時間有關，住喺熱帶嘅人出現老花會比溫寒帶嘅早，住喺海邊嘅人有老花眼亦比內陸嘅早。

## 對策
老花可以透過老花眼鏡或者隱形眼鏡來矯正。有輕微老花嘅人，如果睇書嗰陣將書攞遠啲就睇到嘅話，噉唔一定要配鏡。但如果度數加深，睇書覺得辛苦嘅，就應該配返副眼鏡，避免對眼過度疲勞；但配老花鏡要記得對好焦距，唔係嘅話可能會傷眼。

另一方面，由於患者可能亦有近視，噉嘅話睇遠同睇近就需要兩副眼鏡。唔想咁麻煩嘅可以考慮配雙光（雙焦）眼鏡，呢種眼鏡嘅鏡片有兩忽，分別有唔同嘅焦距，可以對應唔同度數同睇嘢遠近；如果一時要睇近，一時要望遠嘅，重可以配多焦點眼鏡，但戴呢啲類型嘅眼鏡係需要一段時間去適應。因為呢類鏡片無明顯兩忽，焦距慢慢改變，所以又俗稱漸進鏡。

## 註

## 睇埋
* 遠視
* 近視
* 散光
反宗教改革

**反宗教改革**係指1500年到1648年，羅馬天主教會對宗教改革忌對應運動。

## 原因
天主教對宗教改革忌對應做法，因為立場毋同，所以亦都毋同忌名，有尐新教徒將天主教會忌反應叫做「反宗教改革」，天主教徒就將渠叫做「天主教忌改革」。爾兩種用法都反映咗某尐相關事件忌真相。1517年，馬丁路德向威登堡釘上渠忌九十五信條嗰時，義大利有心改革忌人向羅馬成立 「聖愛會」(Oratory of Divine Love)，爾個團體由六十個天主教領袖組成，志在崇拜同彼此扶持。聖愛會延伸出其他組織同修會，發展都好蓬勃；天主教忌改革，動機係改革生命而毋系改革教義。嗰時最有影響力忌修會—耶穌會。約莫一世紀之前，西班牙由斐迪南二世國王同伊莎貝拉一世女王聯合當權，搞一種宗教覺醒忌改革，鼓勵方濟會會士西麥內斯樞機(Gonzalez, or Francisco, Ximenes de Cisneros)改革教會事務、資助學問研究，最值得注意忌結果： 《康普路屯仙聖經》(Complatensian Polyglot, Alcala)向1522年，分別用希伯來文、希臘文、拉丁文出版。天主教能夠重新振興，由西班牙忌熱心改革教會開始。

## 耶穌會

領導天主教改革忌傑出人物聖依納爵·羅耀拉係耶穌會忌創立人。渠係斐迪南同伊莎貝拉忌宮廷見習騎士，1521年法軍打潘普洛納嗰時，堅守，傷得好重，而毋能夠再去打仗。向修養嗰時，讀有關基督忌書，受影響好深。之後成日得到異象，爾種經驗幫佢發展出一本手冊《神操》(Spiritual Exercises)。 爾本書幫助、引導讀者默想、禱告、自省同認罪。

書入邊忌設計要用四個禮拜做完：第一個禮拜專門講罪、第二個禮拜研討基督生平、第三個禮拜係基督受苦、第四個禮拜係復活同得勝，一切忌默想同指導，將爾四大主題當成主軸。最重要忌係幫信徒戰勝苦難，將自己全部獻畀天主。1528年來到巴黎大學，無撞到加爾文，反而結交咗六個耶穌會忌核心拍檔。其中一個係聖方濟·沙勿略，渠等七個人向1534年8月15日創立耶穌會。

## 參考

### 書目
* 郝伯爾《歷史的軌跡》，李林靜芝譯，校園書房出版社，台北，1986。 
* 黃孕祺《基督教史話》，香港教會書室有限公司，香港，1985。
* 葛麥福《基督教神學原典精華》，楊長慧譯，校園書房出版社，台北，2003。
* 沈介山《基督教會史大綱》，中華福音神學院出版社，台北，1986。
* 唐納德‧特雷德戈德《基督教史》，孫慧民譯，桂冠圖書(股)，台北，1992。
* 比爾‧奧斯丁《基督教發展史》，馬傑偉譯，種子出版社，香港，2002。
* 陶理《基督教二千年史》，李伯明、林牧野譯，海天書樓出版，香港，1997。
* 奧爾森《神學的故事》，吳瑞誠、徐成德譯，校園書房出版社，台北，2002。
* 麥可‧柯林斯、馬修‧普瑞斯《基督教的故事》，謝青峰譯，台灣麥克股份有限公司，台北，2005。
* 華爾克《基督教會史》，謝受靈、趙毅之譯，基督教文藝出版社，香港，2005。
壞血病

**壞血病**（拉丁文：**scorbutus**，英文：**scurvy**）係缺乏維他命C引起嘅病。維生素C主要用嚟合成人體嘅膠原。壞血症嘅主要癥狀係皮膚、牙齦同黏膜上面嘅出血點。出血點集中喺腿。患者情緒低落仲有一定程度嘅活動障礙。喺疾病嘅進展期會有化膿同甩牙等癥狀。
哈拉雷

**哈拉雷**（）係津巴布韋首都。市區人口1,600,000，都會區人口2,800,000（2006年）。早期係英國殖民者為咗侵略馬紹納蘭而起嘅城堡，以前叫**梳士巴利**。附近好多鉻礦同金礦開採緊。周圍係津巴布韋最富庶嘅農牧業區。
開幕禮

**開幕禮**，又叫**揭幕禮**（中國大陸稱**開幕式**），係當一個活動正式開始、一座建築物正式啟用或者一間新舖頭開張嗰陣舉行嘅一個活動，最大規模嘅開幕禮包括奧運會同世界盃。開幕禮嘅儀式可以有剪綵、亮燈、放煙花禮炮，華人地方會切燒豬、舞龍舞獅、燒炮仗。

## 睇埋
*閉幕禮
紹納族

**紹納族**係非洲南部嘅民族，佔津巴布韋人口嘅四分之三，主要集中喺津巴布韋東部同東南部。
恩德貝萊族

**恩德貝萊族** () 可以係講緊唔同嘅種族，包括：
* 北恩德貝萊族：主要住喺津巴布韋，講北恩德貝萊話
* 南恩德貝萊族：主要住喺南非，講南恩德貝萊話
流動網絡

**流動網絡**係流動通訊嘅硬件系統，由分佈響唔同地方嘅發射站透過無線電波傳送到流動裝置（譬如手提電話）。
## 註
丹麥文

**丹麥文**（ ）屬於印歐語系－日爾曼語族－北日爾曼語支，通行喺丹麥王國同埋其屬地法羅群島、格陵蘭，都有零星通行喺德國、挪威同瑞典入面啲部分地區。
大使館

**大使館**（Embassy）係外交代表機構常見嘅類型，首長就係大使。自從二戰之後公使逐漸被大使取代，各地公使館亦逐漸升級做大使館。
內陸國

**內陸國**指四周圍都係其他國，冇海嘅國家。全球一共有44個內陸國，同埋5個未俾國際普遍承認嘅內陸國，其中包括兩個雙重內陸國，即係俾其他內陸國完全包圍嘅內陸國。

## 內陸國同未俾國際普遍承認嘅內陸國一覽
射籬眼

**射籬眼**（籬讀喱），又寫**射離眼**，係人面向前面，但對眼就射過側邊隔籬。通常係想偷睇，唔想畀人發覺。不過亦可能有病先會咁。
鬥鷄眼

**鬥鷄眼**，又寫**鬥雞眼**，係指人兩眼核，聚埋一齊，同正面望鷄似。人可以特登咁做，但亦可係有病（學名叫**內斜視**）。初生孲伢子，視力未控制得好，有時都會。
企堂

**企堂**（ ）係負責喺食肆樓面直接服務食客嘅員工，主要幫食客落單同送餐，仲會做埋佈置餐枱等嘅工作。亦有啲企堂，會幫手負責收銀以及埋單。

佢哋唔單只係負責遞食物，仲係食肆嘅門面。喺節奏快嘅港式茶餐廳或者傳統嘅粵式茶樓入便，企堂要做得好，就需要具備高強嘅記憶力，甚至要用到溝通技巧。

## 嗌法

喺粵語語境中，企堂又會稱為**企枱**，而**伙記**、**樓**或者**侍應**等，近乎係企堂嘅同義詞。

喺實際應用上，粵港澳地區嘅企堂好多時都會同熟客建立關係，有陣時甚至熟到個客一行入嚟，企堂知道佢嗌開啲乜，就索性直接落埋單。熟客稱呼企堂嗰陣，往往會使用較親切嘅稱呼，例如女嘅企堂，尤其係年紀較大嗰啲，港澳粵語時會稱呼為**阿**。

**Garçon**（英式英文嘅常見讀法近似 ）一詞亦有人會用嚟指企堂。呢隻詞本來出自法文，本意係**男仔**、**後生仔**噉嘅意思，後來畀英文圈嘅人攞咗去用，用嚟稱呼男嘅企堂，尤其係比較年輕嗰啲。

## 職責

無論中西，企堂都要做以下呢啲職責：

;接待
:食客行咗入嚟，企堂要問佢哋幾多位，帶食客去檯度，然後遞張餐牌畀佢哋。

;落單
:喺茶餐廳，效率非常重要，所以落單講求要快。喺呢個過程中，伙記好多時會用到近似速記噉嘅技巧，用術語同簡寫，例如用**反**字嚟代表白飯、**走青**表示個客唔要蒽等；佢哋亦有可能落完單會叫個客複述一次，確保冇聽錯，減少出錯餐嘅機會。

;幫客人攞嘢
:由攞餐具、加水，到攞辣椒油或者額外嘅糖，企堂要處理客種種嘅濕碎要求。佢哋好多時都要眼觀四面，唔洗等客叫，見到客個水杯就快冇晒水就去斟，或者啱啱上咗炸嘢好多油，就會主動遞埋紙巾畀個客。

;上菜 / 出餐
:出餐唔只係將碟食物擺低，仲要確保食物安全同賣相。

;打掃同執檯
:企堂見到有地方或者檯污糟咗，就攞塊布去抹，或者攞地拖同掃把去拖去掃。

;收碟
:食客食完嘢，企堂就要去收碟，期間要用一隻手疊起多隻碗碟。呢樣工作可以幾講求平衡力。

;水吧協助
:喺規模較細嘅食肆，企堂有陣時要兼顧埋沖茶、沖咖啡或者整多士等嘅工作。

;各式雜務
:企堂亦會幫手打理食肆嘅各種事務，例如貨車運住食材嚟到，企堂往往就要幫手搬重嘢。

## 條件
做企堂，要有以下呢啲能力：
*服務精神
*禮貌
*語言
*社交技巧
*記憶力：午市晚市多人嗰陣，企堂可能要同時記住（例如）五枱客，每枱分別嗌咗乜。
*專業知識：佢哋要對在地嘅飲食文化有返咁上下熟識。
*食物安全：做侍應就要處理食物，而一講到食物，啲人就會關注衛生方面嘅問題；某啲國家同地區對呢方面嘅要求可以好嚴格，譬如係喺美國嘅某啲州，仲有法律要求啲人要攞許可證先做得侍應。

## 睇埋
*酒保
*公關
*清潔工
*廚師

## 註釋

## 引咗
太子爺

**太子爺**、**太子女**，書面語叫**富家子弟**，係指有錢生意人嘅仔女，第時有機會繼承好大筆家產。有時會叫佢哋做**二世祖**，尤其係如果佢哋恃住自己有錢串串貢。
第三者

**第三者**，大陸又叫**小三**，女人就叫**[[狐狸精]]**，係指介入情侶關係嘅外人。如果對情侶嘅關係愛得唔夠深，又或者其中一個花心，就可能會有第三者出現。

相傳狐仙識得勾引人，所以就叫破壞愛情關係嘅人做「狐狸精」。

## 睇埋
*三角戀
*婚外情
*外遇
*二奶
*妾
地球村

**地球村**指地球21世紀嘅聯繫越來越緊密，人與人之間嘅距離好似一條村咁近。地球村一詞喺1962年喺學者馬素麥克魯漢嘅著作提出。
類:地球
交匯處

**交匯處**（中國大陸叫**立交橋**，臺灣叫**交流道**）係指多過一層嘅馬路交匯埋一齊，由幾條行車天橋同埋引道組成。由於唔需要好似普通路口需要用紅綠燈，所以比較適合響快速公路用。

## 睇埋
*路口
*迴旋處
路口

**路口**係指一層過嘅馬路交匯埋一齊，車流少可以靠司機自律細路讓大路，車流多嘅話就需要用到紅綠燈指揮交通。

## 形狀
*三叉路口
**丁字路口
**丫叉路口
*四叉路口
**十字路口
**交叉路口
*五叉路口
*六叉路口
*七叉路口
*多叉路口

## 睇埋
*交匯處
*迴旋處
夏爾奇夫

**夏爾奇夫**（；），國語又跟俄文譯做**哈爾科夫**（）係烏克蘭第二大城，亦係哈爾科夫州首府。響國境東北，約莫350平方公里大，住咗差唔多150萬人。

## 歷史
### 早期
最早嘅考古學遺跡係嚟自斯基泰人同薩馬提亞人，時間估計係大約主前2世紀。之後嘅幾千年時間，一路都有唔同嘅民族喺度聚居過。到17世紀，哥薩克人開始喺呢個範圍組織軍隊，嚟抵擋蒙古帝國留底嘅韃靼人、波蘭立陶宛聯邦同埋俄羅斯帝國對佢哋民族嘅威脅。

### 俄羅斯帝國
喺1654年，當地嘅哥薩克人正式成立夏爾奇夫。喺2年之後，俄羅斯沙皇國派咗一位軍閥去管個城，到1765年正式將佢吸納成為俄帝國嘅一部分。

到19世紀，隨住唔同地方嘅民族主義興起，夏爾奇夫嘅人口亦都開始建立一個烏克蘭人嘅身份認同。其中之後成為爆紅嘅口號「」，就有聲稱話佢嘅原創者係嚟自夏爾奇夫。除此之外，夏爾奇夫係其中俄羅斯帝國裏面沒發生過反猶騷亂嘅大城市之一。

### 戰前蘇聯
喺1917年，俄國革命爆發，而夏爾奇夫喺之後嘅俄國內戰曾經轉過手幾次，包括蘇俄、俄羅斯白軍、同埋烏克蘭人民共和國。呢場仗最後由蘇聯贏咗，個城市亦都短暫咁成為咗烏克蘭加盟國嘅首都，到1934年先改做基輔。

喺蘇聯嘅早期時間，夏爾奇夫嘅工業化加快咗，包括分別起咗專造拖拉機同汽車嘅工廠，嚟振興當地嘅農業同工業。同時，蘇聯作為共產國家，國教係無神論，所以當地亦有唔少嘅東正教教堂喺呢個時間剷走咗。

對於蘇聯期間嘅人口分佈，夏爾奇夫嘅猶太人比例由6%加到15%，而當地亦都有用希伯來文或者依地文嘅學校同報紙。當時嘅工業化令唔少烏克蘭人由西烏克蘭搬去夏爾奇夫打工，所以佢哋到1939年佔咗城市人口嘅2/3。喺最初1920年代，蘇聯政府喺當地推廣烏克蘭文，甚至有要求過喺學校用。不過蘇聯政府到1930年轉軚，開始打壓親烏克蘭組織，仲喺1932-33年搞咗烏克蘭大饑荒。喺1938年嘅大清洗期間，有部分嘅受害者都係因為支持烏克蘭立國，而夏爾奇夫附近亦都有一個屠殺中心。

### 二次大戰
到1941年，納粹德軍發動巴巴羅薩行動，開始入侵蘇聯。喺蘇德戰爭打仗期間，夏爾奇夫總共交過手4次，喺戰後嘅創傷程度僅次於打仗之後嘅史太林格勒。喺受到納粹德國佔領期間，估計總共有13萬猶太人喺猶太人大屠殺期間殺咗，另外有3萬人因為各種原因而受死刑；仲有嘅係8萬人由饑荒餓死、6萬被逼送去德國做工人、無數成為咗難民。到打完仗之後，夏爾奇夫戰前嘅70萬人口，只係剩返20萬。

### 戰後蘇聯
喺戰後嘅時間，好多負責造坦克嘅工廠去咗夏爾奇夫，所以個城市對蘇聯嘅軍事非常重要。喺布里茲尼夫嘅時期，佢嘗試令夏爾奇夫成為「模範城市」，因為個城市主要都係蘇聯式建築、同時亦有唔少工業同科技嘅研究所，所以非常之反映到佢對蘇聯嘅希望。

到蘇聯後期，夏爾奇夫有份參與親烏克蘭示威，其中係主要嘅成員之一。

### 烏克蘭
喺1991年，烏克蘭正式宣佈獨立。其中喺獨立公投入面，夏爾奇夫州以76%嘅投票率同埋86%嘅贊成票，大比數支持獨立。喺獨立之後，唔少猶太人都選擇參與阿利亞運動，移民去以色列或者其他西方國家。

雖然已經獨立，不過夏爾奇夫仍然依賴住俄羅斯嘅工業，特別係石油氣。所以，當地嘅市民直至2010年，都比較支持親俄羅斯嘅烏克蘭地區黨。

喺2013-14年，Euromaidan 示威喺基輔爆發，而夏爾奇夫亦都有聲援示威，不過規模唔大。同時，城市又有啲親俄嘅示威，希望能夠好似附近嘅頓巴斯一樣成立「人民共和國」，不過唔成功。

到2022年2月，俄羅斯入侵烏克蘭，俄軍一開始對夏爾奇夫進攻，不過到3日之後就已經畀夏爾奇夫州州長宣佈失敗。到5月，烏克蘭軍隊已經打走哂城市範圍入面嘅俄軍。不過，俄軍喺2024年4月再一次嘗試攻打夏爾奇夫，不過同樣輸咗。截至2024年9月，烏克蘭軍隊仍然控制住夏爾奇夫。

## 註

## 文獻

類:烏克蘭城市
中山一立交

**中山一立交**係中國廣州嘅一座5層立交橋，連住東風東路、中山一路、廣州大道中、黃埔大道西同埋內環路五條主幹道。
即棄餐具

**即棄餐具**（喺大陸叫**一次性餐具**）即係用完一次就掉得嘅餐具，材料包括膠（刀、叉、羹）、竹（筷子）同埋紙（碟、杯），雖然用起嚟比較衞生，用完又唔使洗返乾淨咁麻煩，不過會整咗好多垃圾出嚟，唔環保。
坐月

**坐月**係中醫學入面大肚婆生完蘇蝦之後調養好身體嘅習俗，由於要用一個月時間，所以叫坐月。

## 睇埋
*豬腳薑
網球鞋

**網球鞋**（）係波鞋一種，打網球著。橡膠做鞋底。

網球鞋係運動鞋，所以唔少人着來做運動。網球鞋鞋頭嚿膠有利緊急剎車無咁易仆親。 

鞋
胸圍

**胸圍**又叫**波罩**、**乳罩**、**奶罩**或**文胸**，有時都會泛稱為「內衣」，或者講「內在美」，係女性所着嘅內衣之一，用來遮住同托起對𢆡。胸圍最初源自法國，但係依家英文通常簡寫叫做「bra」。以前歐洲啲貴族女性鍾意着一種非常之緊身嘅束衣。但後來由於呢種束衣麻煩過頭，就換成由兩條手巾改成嘅胸衣，成為而家胸圍個雛型。

## 結構
通常一件胸圍由呢幾個部份組成：
* 杯罩：一般係碗形，左右各有一個，通常啲罩下底都會有定型嘅鋼圈（無鋼圈波罩嘅杯罩下部冇定型鋼圈，適合畀發緊育嘅女仔同埋志在舒適性嘅女性着），可以將𢆡下底托起，用來支撑左右兩邊嘅𢆡。杯罩係胸圍最重要嘅部分，可以按照覆蓋面積分成全罩、四分之三罩同半罩三種。
* 背帶：以環繞一周嘅形式圍住成個胸部同埋背部，連結兩個杯罩嚟固定杯罩。
* 肩帶：由罩杯嘅上端伸長，繞過膊頭到背脊，駁埋條背带。用嗰陣可以透過肩帶上嘅調節器調整鬆緊長短，令杯罩部分貼埋胸部。有啲款式嘅肩帶可以拆得落嚟替換成透明肩帶或者喱士繞頸肩帶之類嘅裝飾性肩帶衫，半罩款式愈發可以將肩帶拆落嚟成為無肩帶胸圍，而對杯罩唔會甩。
* 排扣：通常喺背部，都有前扣同埋側面扣嘅款，方便穿着。背帶喺背脊嘅部分透過排扣衲埋，一般款式通常係雙排扣或者三排扣，而調整式胸圍就可能有三到五排扣不等。

## 睇埋
*缽仔糕 (衫)
*無肩帶胸圍
亞平寧之星

《**亞平寧之星**》（傅遼文：*Stelutis alpinis*；意大利文：*Stelle alpine*）係意大利傅遼地區（傅遼文：**Friûl**；威尼斯文：**Friul**；意大利文：**Friuli**）嘅一首傳統民歌，由亞圖羅·扎勒甸尼（Arturo Zardini）創作，有時會俾人用作傅遼地區嘅代表歌。

首歌裡面嘅「亞平寧之星」，其實係指喺傅遼山區好常見嘅一種雪絨花。

## 歌詞


***傅遼文歌詞******Stelutis alpinis***

Se tu vens cà sù ta' cretis,
là che lôr mi àn soterât,
al è un splàz plen di stelutis:
dal miò sanc 'l è stât bagnât.

Par segnâl une crosute
jé scolpide lì tal cret:
fra chês stelis nàs l'erbute,
sot di lôr jo duâr cuièt.

Ciol sù, ciol une stelute:
je 'a ricuarde il néstri ben,
tu 'i darâs 'ne bussadute,
e po' plàtile tal sen.

Quant che a ciase tu sês sole
e di cûr tu preis par me,
il miò spirt atòr ti svole:
jo e la stele sin cun té.


**中譯****亞平寧之星**

如果你穿過亂石
來到我長眠嘅地方，
你會見到好多亞平寧之星，
畀我嘅血滋潤著。

花叢之中有一塊石仔，
上面刻咗個細十字架，
小草喺花海之中成長，
伊個就係我長眠嘅地方。

請你摘一朵亞平寧之星，
作為我同你相愛嘅見證。
溫柔咁惜佢一啖，
然後將佢收埋喺你心底。

當你一個人喺屋企感到孤單，
請你為我祈禱，
我嘅靈魂將會來到你上空，
同亞平寧之星一齊陪著你。



## 連出去
*

分類:區歌
分類:意大利文化
犬齒

**犬齒**（口語：**尖牙**）係種哺乳類動物（包括智人）嘅牙，生喺門牙同大牙之間；通常每側上下齶各有一隻，一共四隻。有啲人嘅尖牙睇嚟特別長，尤其是上排嗰兩隻，會被講笑噉叫做**疆屍牙**。
## 攷
修納話

**修納話**（修納話：**ChiShona**）係班圖語支嘅一種話。住喺贊比亞南部同津巴布韋嘅部分紹納人嘅母語。喺津巴布韋係官方語言。
電椅

**電椅**（）係美國執行死刑嘅刑具。1890年8月6號，William Kemmler 成為第一個坐電椅行刑死嘅人。
王林 (氣功師)

**王林**（；，）係氣功師，江西萍鄉蘆溪縣人，喺1990年代通過修煉氣功而出名，後逐漸同好多個官員、明星、企業家交往而擴大自己嘅影響力；2013年7月俾《新京報》揭發之後而引發關注。

佢自己話用氣功能做到空盆來蛇，輕功懸空拎水走，空杯送酒，紙灰還原術，凌空題辭嘅絕技，同埋為外國首腦高官醫病嘅特異功能。媒體整咗王林同包括劉志軍、李雙江、馬雲、趙薇、成龍、王祖賢、利智、曾蔭權、何鴻燊、田其琛、李瑞環、賈慶林、李冰冰、李湘、王菲、李亞鵬、周迅、王袓賢、費翔、劉大印、蔣大為、劉曉慶、朱軍、李連杰、童非、陳坤、葛軍在內等好多明星、官員、企業家嘅合影令佢喺網上出嗮名，重話成萍鄉首富。

## 時代背景
1990年代，中國大陸曾經刮過埐『氣功潮』，當時飆出咗批『氣功大師』，王林就係其中一位。

## 生平
### 早年
王林話7歲離鄉別井，去到峨嵋山拜道士學藝。學完藝返嚟上山下鄉，由於嗰時屬文革，佢因為破壞農業而學大寨，令佢一度被收監。服刑期間為咗救兩個唔應該判死嘅殺人犯，期間逃獄一次又被捉返嚟加重刑罰，直到文革結束後出獄為止。王林出獄後喺深圳開公司，重攞埋香港身份後返到家鄉。但係同佢一齊坐鑒啲獄友話王林喺監獄入面，因為成日講大話而俾獄警打到面青口唇白；甚至冇嗰樣講嗰樣，講到天花龍鳳噉。

### 出名
2013年7月22號，新京報發表咗文章——《隱秘『大師』王林嘅金錢王國》。氣功『大師』王林而開始俾人炒到㷫嗮。網友猛咁解開王林所謂嘅「特異功能」秘密，但屬初級魔術。王林亦改口話空杯變酒等舉動係『傳統戲法』，唔再話做『氣功』 。

### 過身
2016年11月11號，撫州市人民檢察院以被告人王林犯非法拘留罪、詐騙罪、非法持有槍支罪、行賄罪向撫州市中級人民法院提出公訴而追究佢嘅刑事責任。但審理半佬因王林患有嚴重疾病而冇辦法出庭，撫州市中級人民法院喺2017年1月10號決定對王林單嘢押後再訊，同日亦俾南昌中寰醫院開咗份病危通知書。2日後，法院裁定雖然對王林停止審理，但對其它被告人繼續審。

2017年2月10號，佢因為患ANCA相關性血管炎同自身免疫性周围神經炎而出現多器官功能衰竭，雖然醫院盡力搶救但最後證實不治，終年65歲。事發後，撫州市中級人民法院將對王林同佢違法所得同涉案財產等相關事項依法做裁決。

## 質疑
### 用詞錯誤
王林同一班友嘅合影入面，有張同印尼前總統——蘇哈托差唔多樣嘅人合影。實際係1994年，王林好熟練地背出蘇哈托寫畀佢嘅題詞——「感謝上帝喚嚟咗大師，醫好咗我同夫人嘅病，願上帝賜福畀大師。」，但用詞錯咗。因為印尼係個伊斯蘭教國家，信嘅係『真主』（阿拉），『上帝』係基督教用語，身為穆斯林嘅印尼總統冇可能用基督教用語送畀王林做題詞。

### 「保佑」高官
王林曾經應承過幫劉志軍整座靠山石，經佢發功嘅靠山石可以「保你一世唔會衰」。雖然2013年7月俾北京法院判劉志軍因為搞邪教而執行死刑，緩期兩年執行兼沒收個人冚唪唥財產。

原江西省政協副主席、省委統戰部部長宋晨光曾經請過王林做高級顧問。宜春錦繡山莊有位前負責人透露，宋晨光遇官場事務甚至上卸任好多時同王林交流，甚至靠王林睇相做依據。重好多次話若果王大師到咗山莊，必須以最高規格接待。後嚟山東法院喺2012年4月判咗宋晨光犯受賄罪而判咗死刑，緩期兩年執行，重沒收個人冚唪唥財產。

### 恐嚇
#### 恐嚇媒體
2013年7月22號，由於《新京報》發咗份《隱秘「大師」王林嘅金錢王國》嘅文章，王林打電話畀嗰間報紙嘅記者，鬧佢係咪三唔識七。記者解釋係純屬客觀報導，冇同其它人做陰濕嘢。王林即刻話：「我話畀你知：你都有今日喇，你哋等住冚家剷啦！」。

#### 恐嚇質疑者
因著名學者司馬南對王林提出咗質疑，王林喺接受媒體採訪時話：「司馬南你未死過啊？同我鬥？我用氣功隔幾阿米都可以攞你條命！」司馬南就公開話：「佢簡直忠氣十足，好似食錯藥噉。」，重表態話：「王林先生，如果您想嚟同我鬥，我喺北京等住你嚟撲街。唔嚟嘅話，唔排除我同媒體記者一齊到江西萍鄉嘅王府大門口，接受您所謂啲『氣功』！！」。

## 評價
司馬南話王林嘅表演純屬做騷，但係唔可以否認王林好多時分析普通人嘅心理，尤其喺名人打交道同接觸時，留低咗各種名人嘅合影。佢亦唔似有啲氣功師一樣辦班直接收錢，而係掙有錢佬啲錢。有米後介入當地其一非法集資放貴利，重用官場腐敗嚟直接牟利，但係亦利用做慈善嘅方式進一步擴大自己嘅知名度。呢種行為實際係打住「慈善」個名做廣告宣傳。

## 註同攷
;註

;攷

## 睇埋
*李一

## 連出去
*『氣功大師』王林靠乜玩轉名利場？ 
*『氣功大師』自稱劉志軍好友曾要保其不倒
*隱秘『大師』王林嘅金錢王國
阿爾薩斯

**阿爾薩斯**（；阿爾薩斯話：**Elsàss**，音標：；，音標：；標準，音標：）係法國舊時嘅本地大區，喺法國東部，2016年併入大東部。
木瓜

**木瓜**（；學名：**'），又叫**萬壽果**（），中山石岐話又嗌**芒果'''（），係木瓜科木瓜屬嘅常綠灌木或喬木仔，原產美洲熱帶地區，而家喺全球嘅熱帶或亞熱帶地區都可以搵到。佢亦被譽為「嶺南四大名果」之一。

## 用途
佢可以做食用生果，傳說木瓜有排毒同豐胸功效。植株可以做庭院植物同園林綠化植物。

## 連出去

* 
* 木瓜品種介紹 台灣行政院農業委員會
* 番木瓜, Fanmugua 藥用植物圖像數據庫（香港浸會大學中醫藥學院）

類:木瓜屬
類:四季常綠植物
類:喬木

類:藥用植物
類:觀葉植物
石榴

**石榴**（；學名：**）係千屈菜科石榴屬嘅落葉喬木仔或灌木，原產地喺伊朗一帶。呢種植物重係夏天最緊要嘅觀景樹木。

## 形態
呢樖樹嘅枝有刺，葉大多數都係對生品種。佢嘅花萼好似把紅色嘅錘噉，花瓣大多數都係紅色。除咗紅色嘅品種之外，佢重有黃、粉紅同白呢啲色，分有單瓣同重辦兩個品種。其中重瓣嘅花比較多，植株比較細。開完花之後結嘅果係紅皮嘅大漿果，入面有好多粒紅色果肉果核。

## 用途
石榴嘅果叫石榴果（簡稱石榴），係比較出名嘅生果。佢嘅果既可以畀人食，又可以用嚟榨石榴汁、整成酒或糖都得。另外佢嘅果除咗有藥用功效之外，甚至連佢嘅根、籽同葉都唔例外。而佢啲花可以畀人睇。
### 藥用價值

石榴嘅果、根、葉同籽都可以做藥，佢有以下呢啲功效：

## 文化
### [[西班牙]]國花
喺歐洲嘅西班牙嗰邊，唔理你喺高原山地定海濱城市、定係鄉下啲屋附近，周街都見到石榴花響度。而呢啲花成日俾西班牙佬睇成係富貴吉祥嘅對象。所以喺西班牙嘅國徽嗰度都見到紅色嘅石榴花響度。
### [[利比亞]]國花

非洲利比亞曾經將石榴定做利比亞嘅國花。
### 花名歌謠
喺中國內地嘅古詩文化入面，曾經有首同花名歌謠有關嘅詩係形容12個月出嘅比較靚嘅嗰啲植物。其中入面講嘅「五月石榴紅似火」就係佢。

### 廣州地名

喺廣州市海珠區嘅東邊嘅新滘東路入邊有個嗌「石榴崗」嘅地名，就係因為好耐之前嗰度種咗好多石榴。
### 西安市花
陝西省西安市曾經喺嘅市九屆人大常委會第27次會議入面將石榴定做西安嘅市花。
### 合肥市花
安徽省合肥市曾經喺1984年9月25號嘅市九屆人大常委會第8次會議入面將石榴定做合肥嘅市花。

## 相
### 植物形態

### 用途

## 註

## 有關嘅書
* 中国少年儿童百科全书 自然·环境 第424页　　浙江教育出版社　　ISBN 7-5338-1946-2/G·1942
* 繆啟榆校釋、繆桂龍參校，1982。《齊民要術》（北魏賈思勰）撰。北京：農業出版社。安石榴第四十一（cached 2011-10-21）
*《台灣蔬果實用百科第三輯》，薛聰賢 著，薛聰賢出版社，2003年
*《石榴》郭沫若(1892-1978)著，原名郭開貞 [第四章 各類文體的分析與思維，第177頁~第180頁《中文字作與思維》，鄭亞薇 主編，鄭亞薇 高祥 潘金英 陳貴麟 陳如雄 著，第一版，台灣台北市，益知書局有限公司，2010年(民99)，ISBN 978-986-83646-9-1]

## 出面網頁

* 石榴 認識植物
*  石榴 Punica granatum L.  中国植物志
* 石榴 廈門園林植物園
* 石榴的功效作用 大众养生网
* 石榴的营养价值 苹果绿
* 石榴 39健康网
*  石榴 Shiliu 藥用植物圖像資料庫 （香港浸會大學中醫藥學院）

類:石榴屬
類:落葉植物
類:喬木
類:灌木
類:花卉

類:藥用植物
番石榴

**番石榴**（學名：**'）；澳門、珠海等粵語地區叫**花稔**、**番稔**（）；廣州同香港舊時叫**雞屎果**（）；台灣叫**芭樂**；中國大陸喺[[文革]]期間叫過佢做**革命果'''（）；係桃金娘科番石榴屬嘅常綠喬木仔或灌木，原產地喺美洲嘅熱帶地區。佢嘅果既係一種生果，又係中國華南地區嘅其中一種果樹。

## 形態
番石榴嘅樹皮比較平滑，佢啲漿果係綠皮或黃皮，入面係白肉。佢一般喺8——11月份出果。而環境適應能力就比較犀利吓。

## 用途

番石榴嘅果唔單止可以用嚟食，甚至可以醃酒，而成樖嘢重可以用嚟做藥都得。

### 藥用價值

番石榴嘅藥用功效：

## 相

## 出面網頁

* 行政院農業委員會芭樂主題館
* 番石榴 Fanshiliu 藥用植物圖像資料庫 (香港浸會大學中醫藥學院) 
* 番石榴 樹木谷
* Federal University of Uberlândia: Culture of Apple Guava
椰棗

**椰棗**（；學名：**）係棕櫚科刺葵屬嘅常綠喬木，原產地喺西亞同北非地區，而家喺澳洲、西班牙、北非加拿列群島、馬德拉群島、佛得角、毛里求斯、留尼旺、沙地阿剌伯、伊拉克、伊朗、阿富汗、巴基斯坦、印度、以色列、伊朗；中國嘅福建、廣東、廣西、雲南、海南；斐濟、新喀里多尼亞；美國嘅加利福尼亞州、內華達州、阿利桑那州、佛羅里達州；波多黎各、墨西哥北邊、薩爾瓦多，開曼群島同多米尼加共和國入面都可以搵到佢。呢種植物喺大部分嘅西亞同北非嗰邊話佢係「沙漠嘅面包」，而伊拉克嗰邊就話佢做「綠金」。佢喺阿剌伯國家入面有住緊要嘅地位。

## 形態
呢種樹一般有35m高，莖部有宿存嘅葉柄基，上邊啲葉係斜升上去，下邊啲葉係沊落嚟，搞出過比較疏嘅頭狀樹冠。而樹幹係高大挺直；而樹葉方面，一般有6米長；葉柄長而纖細，大多數係扁平；樹葉係披針形，羽狀複葉品種，叢生喺樹頂嗰度；頂部係短而逐漸變尖噉，葉色係灰綠色。而花嘅方面，佢係密集嘅圓錐花序，花公同花乸唔單止唔同樹，甚至連個樣都唔同：花公係白色嘅長圓形或蛋形兼有短柄品種，質地比較脆；而花萼好似個杯噉，花頂有3條镼嘅齒響度；而花瓣係3嚿斜嘅蛋形品種，有6條雄蕊出嚟，而花絲比較短；花乸嘅樣差唔多好似嗰波噉加咗個短柄上去；花萼同花公差唔多樣，但花後邊比較大，係花冠嘅½——⅓長度，而花瓣係圓形，有6條雌蕊出嚟，好似啲鱗片噉；佢嘅開花時間係每年嘅3、4月份。而佢嘅果方面，個樣係長嘅圓形或橢圓形，好似個棗噉，熟咗嗰時係深橙黃色，果肉比較多、味道亦都比較甜。果實入面有1粒中間扁平兩邊尖嘅核。佢一般喺9、10月份結果。

## 適應能力
椰棗有比較禁（）旱同熱、潮濕嘅天氣，甚至都幾禁（）堿性泥地。而佢嘅樹齡可以去到成1個世紀都有。而佢啲核喺合適嘅環境，八成可以發芽。

## 用途
可以用嚟做公園或庭院、綠籬嘅觀景植物同埋行道樹。佢嘅果實都係叫椰棗，可以整成各種糖果、蜜餞、高級糖漿、餅乾同菜，唔單止食得，更可以整成醋同酒精。佢嘅樹枝可以整凳同床、筐。而葉可以用嚟整掃把、被鋪、甚至整托盤、燃料都得；樹幹可以用嚟整農舍同橋樑；而佢嘅核可以用嚟做飼料；而質素差嘅椰棗會用嚟整肥料或飼料。
### 藥用價值

椰棗嘅果重可以用嚟做藥，佢有止痰、止咳、補虛損，消食嘅功效。

## 相
### 植物形態

### 用途

## 有關嘅書
* Nasrallah, Nawal. Delights from the Garden of Eden. First Books Library, 2003.
* Salloum, Habeeb. Classic Vegetarian Cooking from the Middle East and North Africa. Interlink, 2000, Brooklyn, NY, USA.
* Simon, Hilda. The Date Palm: Bread of the Desert. New York: Dodd Mead, 1978.

## 出面網頁

* 
* 枣椰树 山东花网-专业花卉花木网站
* 美容减肥者的福音：椰枣的营养价值与食用功效 中华素食网
* 海枣——枣椰树 文水人大网
* 海枣 中国植物志
* 海枣 Phoenix dactylifera L. 中国植物物种信息数据库
* 椰棗 中文百科在線
* 椰枣的营养价值 椰枣怎么吃及食疗功效 三九养生网

類:刺葵屬

類:喬木
類:生果
類:蜜源植物
類:藥用植物
類:沙漠植物
類:行道樹
類:菜
類:木材
類:飼料
類:綠籬植物
金蘋果

**金蘋果**，又叫**榲桲**（音「溫渤」），係種生果，黃色皮白色肉，形狀有少少似蘋果。
桑樹

**桑樹**（；學名：**'）；簡稱**桑**（）；佢係[[桑科]]入面九種桑屬植物嘅統稱，但喺植物研究學界嘅分類重有得拗。生物學叫**桑屬**，借用養[[蠶]]嘅[[桑]]而名。

呢個屬嘅植物可以係喬木或者灌木，果實叫**桑葚**（另寫**桑椹**）。

==品種==
*[[白桑]]
*[[華桑]]
*[[鷄桑]]

==用途==
===經濟價值===
桑葉係[[蠶蟲]]嘅食糧；蠶蟲生產嘅蠶絲可以製成[[絲綢]]，係一種矜貴嘅紡織品。

===食用價值===
桑葚屬於[[複果]]，係由好多粒[[漿果]]組成嘅條狀果實，長約一至三厘米，味道酸甜。桑葚未熟嗰陣係綠色，隨住成熟逐漸變白然後變紅，熟透嘅時候係紫紅或者紫黑色。

桑葚另一個名叫**桑子'''，但佢唔等於以下嘅生果：
*紅桑子（勒士啤梨）
*山桑子（歐洲藍啤梨）

## 睇埋
* 柞樹

類:桑科

類:紡織纖維植物
類:生果
類:藥用植物
2013年阿富汗巴基斯坦水災

**2013年阿富汗巴基斯坦水災**係2013年嘅一場水災，起因係阿富汗同巴基斯坦部分地區落咗好耐雨，導致暴洪。爾次水災造成160幾人死亡。。

## 參攷
小丑神

**小丑神**係香港互聯網絡惡搞文化嘅產物，最先以表情符號嘅形式出現喺香港高登討論區，有人會叫佢做**膠神**。

## 參考
鬥雞

**鬥雞**係種娛樂，搵嚟兩隻雞公放埋一齊，睇佢哋鬥打對決，古時好多地方都有。

## 睇埋
*鬥蟋蟀
色盲

**色盲**係對眼分唔清部份甚至全部色嘅病，通常係遺傳，亦有其他成因（譬如撞親個腦）。最常見嘅紅綠色盲，亦有藍黃色盲、全色盲。
流亡政府

**流亡政府**係指一國政府因為政變、內戰等原因，冇晒大部份或全部國土嘅控制權，而要臨時去到第二個國辦公，寄望第時可以恢復山河，重新掌權。
魚勾

**魚勾**係釣魚架生，勾尖放魚餌，拋落水之後，當有魚想食餌時，就會勾住條魚個嘴。
摩士公園

**摩士公園**（英文：**Morse Park**）係香港九龍最大公園，有15.8公頃咁大，響黃大仙區南面，1967年10月起好。公園由香港賽馬會捐錢起，用咗匯豐銀行主席兼總司理摩士爵士個名命名。

分開幾個公園，包括摩士公園（一號公園）、摩士公園（二號公園）、摩士公園（三號公園）同埋摩士公園（四號公園）。

## 史
摩士公園前身係打鼓嶺村、石鼓壟村同埋晒魚石墳場。

## 睇埋
*摩士公園體育館
*摩士公園游泳池

## 出面網頁

* 

類:香港嘅公園
鳳德公園

**鳳德公園**，香港公園之一，遊樂場之一，喺九龍竹園，地址黃大仙鳳德道四十二號，歸黃大仙區，1995年起好，用咗《西遊記》嚟做主題。設施有公園、共融遊樂設施。
布萊士帕斯卡

**布萊士·帕斯卡**（**Blaise Pascal**，）係法國數學家、哲學家、神學家、物理學家，最出名係發明帕斯卡定理，而壓力國際單位帕斯卡都係用佢個名。

## 出面網頁

類:法國數學家
類:法國哲學家
類:法國物理學家
本草綱目

《**本草綱目**》係大明醫學家李時珍寫嘅中藥典，記載咗1,892種中藥嘅資料，萬曆六年（1578年）寫好，萬曆二十三年（1596年）出版。
李時珍

**李時珍**（），字**東璧**，係中國大明醫學家，著有《本草綱目》。

## 相關影視作品
### 電影

### 電視劇
Pascal (程式語言)

**Pascal**係一種1968年設計，1970年發行嘅程式語言，後來發展成 Object Pascal 同 Delphi。

## Hello World
Pascal嘅Hello World程式係噉寫嘅：

```pascal
Program HelloWorld(output);
begin
  writeln('Hello, world!')
end.
```
Pascal

**Pascal**係拉丁字母組合，可以指：

*Pascal (程式語言)
*布萊士帕斯卡‎，法國數學家。
祖沖之

**祖沖之**（），字**文遠**，係中國劉宋數學家、天文學家，最出名係計到圓周率準確到  \pi=\tfrac{355}{113} ，呢個值要到一千年後嘅1586年先至有歐洲人計得到。另外，佢喺462年編寫《大明曆》，史稱「祖沖之改曆」。

類:南北朝人
類:數學家
艾狄胥·保羅

**艾狄胥·保羅**（**Erdős Pál**，）係匈牙利數學家，成世人發表過1525篇論文（包括同其他人夾份寫嘅），係有史以嚟發表過最多論文嘅數學家，艾狄胥數用佢個名命名。

## 出面網頁
膥

**膥**（）係卵生動物用來繁殖嘅胚胎，有啲喺雌性體外受精而成（例如魚膥），有啲就喺雌性體內受精後再生出來孵化（例如鳥類的卵）。魚、雀、爬行動物、昆蟲，同埋某啲哺乳類都會生膥；有啲膥外面有層膠狀物，有啲就俾一層防水嘅殼包住——有殼嘅膥通常稱為「**[[蛋]]**」。

## 字
**膥**由「末成肉」三個字組成，好形象，一般俗寫成「春」。
 	
有節目「膥」指本字係「䘒」。但查實「䘒」與「脧」同，無「ceon1」呢個音。

## 地名
廣州沙灣鎮有條**雞膥巷**。

## 參攷
菢蛋

**菢蛋**（）係指識生蛋嘅動物利用自己嘅體溫使蛋入面嘅胚胎發育直到佢破殼而出嘅過程。

現代最常見嘅菢蛋動物絕大部份係鳥類。但係近期嘅研究發現，好多生羽毛嘅恐龍都會菢蛋，爾啲發現進一步支持徂「鳥類係恐龍嘅直系後裔」爾個理論。

## 參攷
革命

**革命**（英文：Revolution），原指社會政權或制度上得到「由下而上」嘅反對行動而有所改變、推翻現在，古代革命多同血腥、戰爭有關。近代革命，通常係指令政治制度有大改變嘅活動，出名嘅有法國大革命、辛亥革命、十月革命、「共產主義運動」，或者文革。由於時代同文化落差，今日社會出現「暴力革命」以外另一種模式，「和平革命」。
政變

**政變**（源自法文嘅**coup d'État**，意思係「國家嘅襲擊」）係指政府內部一部分人突然間違憲地推翻政府，奪取國家政權。政變嘅目的係成立新嘅軍事或者民事權力機構，反叛者能夠揸實佢哋嘅權柄就等於政變成功。政變唔係完全失敗而又唔成功嘅話，或者會搞到內戰。政變涉及軍隊作反會叫**兵變**，同革命嘅主要分別係通常唔會涉及到民間，但係失敗咗一樣會當做叛亂。

## 例子
*1923年啤酒館政變
*2021年馬里政變
*2021年緬甸政變
東姑

**東姑阿都拉曼**（舊譯**東姑鴨都拉曼**，**Tunku Abdul Rahman Putra Al-Haj ibni Almarhum Sultan Abdul Hamid Shah**，）係馬來西亞第一任首相，尊稱「國父」。

## 早年
東姑喺1903年2月8號喺吉打州亞羅士打嘅皇宮出世。老豆係吉打州第24任統治者；阿媽係吉打蘇丹嘅第四位王妃。東姑喺屋企排第七。由於佢係庶子，所以佢冇吉打皇位嘅繼承權。東姑細個住喺吉打皇宮，當佢大個啲，就自由出入皇宮同平民細路玩。雖然佢阿媽好反對，但係要照顧蘇丹而管唔到佢。喺當時嘅吉打，瘧疾同霍亂係好普遍嘅病。東姑嘅阿哥同一個家姐都係因為霍亂而死。而東姑本身都有瘧疾，一直到佢喺1920年離開馬來西亞去倫敦求學時先好返。

## 睇埋
*拉曼大學
*東姑阿都拉曼國家公園 

## 攷
睏覺房

**睏覺房**又叫**睡房**，係間屋入面用嚟睏覺嘅房，通常有張大床，除咗睏覺之外，亦可用嚟扑嘢。
恩德貝萊話

**恩德貝萊話** () 可以係講緊唔同嘅語言，包括：
* 北恩德貝萊話：主要喺津巴布韋附近會講
* 南恩德貝萊話：喺南非嘅中部地區會講
佐治五世

英王**佐治五世**（**George V**，）係英國國王同英屬海外各自治領嘅國王同埋印度皇帝，英王愛德華八世同佐治六世嘅老竇，伊利沙伯二世亞爺。

1910年5月6號繼父王愛德華七世嘅位。任內大英帝國領土面積達致顛峰，佢統治接近全球四分之一嘅陸地。一戰期間英國同德國打仗，1917年7月17號宣佈將王室同埋家族個姓由薩克森-哥堡-哥達改為溫莎，以順應國內反德情緒，抹去王室同德意志嘅淵源。駕崩後由大仔愛德華八世繼位。
婆羅摩笈多

**婆羅摩笈多**（，國際梵文轉寫字母：，）係印度一位數學家同天文學家，响印度嘅拉賈斯坦邦賓瑪律出世，一生可能大多數時間都係响嗰度度過。當時上面講嘅地區屬於哈爾沙帝國。婆羅摩笈多係烏賈因天文台台長，响佢做嘢嗰陣，寫咗兩本關於數學同天文學嘅書，當中包括响628年寫成嘅《》。

婆羅摩笈多係第一個講有關0點計法嘅數學家。婆羅摩笈多同當時好多嘅印度數學家一樣，會將啲字排成橢圓形嘅句子，而且最後會有一個環狀咁排嘅詩。由於無講到證明，唔知到佢啲數點計出嚟。

## 生平同佢作嘅嘢
响《婆羅摩曆算書》第十四篇嘅第7句同第8句講到婆羅摩笈多係响三十歲嗰年作呢本書，亦即係西元628年，因此可以推到婆羅摩笈多係响西元598年出世
。婆羅摩笈多寫咗四本有關數學同天文學嘅書，分別係624年嘅《Cadamekela》、628年嘅《婆羅摩曆算書》、665年嘅《Khandakhadyaka》及672年嘅《Durkeamynarda》，其中最出名嘅係《婆羅摩曆算書》。波斯歷史學家比魯尼响佢作嘅《Tariq al-Hind》講到阿拉伯帝國阿拔斯王朝嘅哈里發馬蒙曾經派大使去印度，並將一本「算書」帶到巴格達翻譯做阿拉伯文，一般覺得嚟本算書就係《婆羅摩曆算書》。

## 數學
《婆羅摩曆算書》中有四章半講嘅係純數學，第12章講嘅係演算系列同少少幾何學。第18章係關於代數，婆羅摩笈多响呢度引入咗一個解二次丟番圖方程例如*nx*&sup2;&nbsp;+&nbsp;1&nbsp;=&nbsp;*y*&sup2;嘅方法。

婆羅摩笈多重提供咗計任何四條邊已知嘅圓內接四邊形嘅面積嘅公式。海倫公式係婆羅摩笈多比嘅公式一個特殊嘅形式（一邊係零）。婆羅摩笈多公式同海倫公式之間嘅關係好似餘弦定理擴展咗畢氏定理。

### 代數
婆羅摩笈多响《婆羅摩曆算書》第十八章畀咗線性方程嘅解：


色之間嘅數交換咗嘅差除未知數嘅差，就係方程嘅解。

當中方程 b x + c = d x + e嘅解係x = \tfrac{e-c}{b-d}，而色係指常數項c同e。佢然後進一步畀咗二次方程兩個解：


18.44：色同二次項同4相乘嘅積加一次項嘅二次方嘅數，將呢個數開方後減一次項，再將全個數除一次項嘅2倍，就係方程嘅解。
18.45：色同二次項嘅積加一次項一半嘅二次方嘅數，將呢個數開方之後減一次項嘅一半，再約全個數除一次項就係方程嘅解。


其實佢哋分別講咗方程a x^2 + b x = c恆等於
:x = \frac{\sqrt{4ac+b^2}-b}{2a} 
同
:x = \frac{\sqrt{ac+\tfrac{b^2}{4}}-\tfrac{b}{2}}{a} 。

### 計數
#### 級數
婆羅摩笈多畀咗頭n個平方或者立方和嘅計法：

個平方嘅和係平方嘅項數乘以項數加1乘項數加1嘅兩倍除6。立方嘅和係本身數嘅和嘅二次方。


呢個婆羅摩笈多嘅方法比較接近依加嘅樣。

呢度婆羅摩笈多畀咗頭n個自然數嘅平方同立方計嘅方法，分別係\tfrac{n(n+1)(2n+1)}{6}同(\tfrac{n(n+1)}{2})^2

#### 零
婆羅摩笈多畀咗數學入面一個好重要嘅概念：0。《婆羅摩曆算書》係到依加為止知到咗嘅第一部將0當作一個普通嘅數字嚟用嘅書。除此之外呢本書重講咗負數同0嘅運算規則。呢啲規則同今日嘅規則好接近。

婆羅摩笈多响《婆羅摩曆算書》嘅第十八章入面咁樣講：

18.30：正數加正數係正數，負數加負數係負數。正數加負數係佢哋之間嘅差，如果佢哋一樣，結果就係零。負數加係負數，正數加零係正數，零加零係零
18.32：負數減零係負數，正數減零係正數，零減零係零，正數減負數係佢哋之間嘅和。


佢咁樣講乘法：

18.33：正乘負係負，負乘負係負，正乘正係正，正數乘零、負數乘零同零乘零都係零。


最大嘅區別係响婆羅摩笈多試吓定義「除零」，响現代數學入面呢個運算係唔知嘅。

18.34：正數除正數或者負數除負數係正數，正數除負數或者負數除正數係負數，零除零係零
18.35：正數或者負數除零會有零做嗰個數嘅除數，零除正數或者負數會有正數或者負數做嗰個數嘅除數。正數或者負數嘅平方係正數，零嘅平方係零。

婆羅摩笈多嘅定義唔實用，例如佢覺得\tfrac{0}{0} = 0。而佢並無保證\tfrac{a}{0}且a \neq 0嘅講法係啱嘅。

### 幾何
#### 婆羅摩笈多公式

婆羅摩笈多响《婆羅摩曆算書》第十二章入面咁講

12.21：一個四邊形或者三角形嘅大約面積係邊同對邊嘅和嘅一半。四邊形嘅準確面積係每一條邊分別咁俾另外三條邊減嘅和嘅一半嘅開方。


設一個圓內接四邊形嘅四條邊係*p*﹑*q*﹑*r*﹑*s*，大約面積係(\tfrac{p + r}{2}) (\tfrac{q + s}{2})，設t = \tfrac{p + q + r + s}{2}，準確面積就係\sqrt{(t - p)(t - q)(t - r)(t - s)}.。

雖然婆羅摩笈多無點樣講四邊形係圓內接四邊形，但其實依個係明顯嘅。

#### 圓周率
婆羅摩笈多重提供咗一個化圓為方嘅幾何方法：

12.40：直徑同半徑嘅二次方每個乘3分別係圓形大約嘅周界同面積。而準確值就係直徑同半徑嘅二次方乘開方10。


呢個方法唔係好啱，跟佢嘅計算得到嘅圓周率係\pi=\sqrt{10}\approx3.162。

## 天文學
婆羅摩笈多係最早用代數去解掂天文問題嘅人。一般覺得阿拉伯人係通過《婆羅摩曆算書》知到印度天文學嘅。770年阿拔斯王朝第二代哈里發曼蘇爾去請烏賈因嘅學者去巴格達用《婆羅摩曆算書》介紹印度嘅代數天文學。佢重請人將婆羅摩笈多嘅書翻譯做阿拉伯語。

婆羅摩笈多其它重要嘅天文成就响：計星曆表、天體出生同下降嘅時間、合相、日食同月食嘅方法。婆羅摩笈多話往世書入面大地係平嘅或者好似碗一樣入面無嘢嘅理論唔啱。相反咁佢嘅觀察覺得大地同天空係圓嘅，不過佢錯咗咁話大地唔郁。

## 睇埋
*婆羅摩笈多－斐波那契恒等式
*婆羅摩笈多公式
*婆羅摩笈多定理
*婆什迦羅第二

## 原文引注

## 參考
羅拔·穆加卑

**羅拔·基比利奧·穆加卑**（**Robert Gabriel Mugabe**，），慣用譯名**穆加貝**，係津巴布韋獨立運動領袖，又係政治人，獨裁者。

穆加貝喺1960年代係津巴布韋非洲民族聯盟領袖，同過少數白人統治嘅羅德西亞游擊戰，俾非洲人叫做英雄。1980年佢做總理，1987年做總統。

2008年津巴布韋總統選舉，穆加貝喺第一輪投票所得嘅票數唔夠反對派候選人摩根·茨萬吉拉伊多，由於茨氏嘅得票率未到半數，最後隨着對手喺受到威脅下被迫退選，穆加貝就以大比數勝出。

2013年5月22號，佢簽咗憲法第二十號修正案，即係新憲法草案，係津巴布韋自從1980年獨立以來嘅第二部憲法。新憲法削減咗總統嘅權力，規定總統唔可以超過兩屆，每屆任期五年。但係憲法冇追溯效力。

2017年11月21號，穆加卑响國民眾叛親離下辭去總統職務，之後由艾馬臣·伍南加瓜接任。

## 出面網頁
政治家

**政治家**係個用於從政者嘅褒義詞；可能包含所指者富有才能、成就顯赫或／及道德高尚嘅意思。
## 參考表

## 相關嘢
*政治人／政治人物／政治人士／從政者
*政客／政棍
羅德西亞

**羅德西亞**（）係非洲南部一個未被承認嘅國，喺1965年至1979年存在。

英國殖民地南羅德西亞喺1965年11月11號單方面宣佈獨立之後，南羅德西亞改叫羅德西亞。布殊戰爭結束之後，新任首相阿布瑪薩瓦喺1979年6月1號改國名做津巴布韋羅德西亞。
燂

**燂**（）係一種用火去輕輕烘下啲嘢。呢種現象可以係火燭嘅起因，例如用氣體噴火燒燶頭髮或一個特登嘅協議計劃或整走其它帶有纖維嘅嘢。燂喺唔同行業有唔同用途。

## 飛髮
燂可以喺飛髮嗰行出，佢係通過用火輕輕噉燒蠟燭或其它設備嚟將頭髮萎縮。呢種行為其實喺1900年代初期就開始搞。嗰時係以為用燂術就可以剷走頭髮入面嘅殘留「液體」，而燂重可以解釋成有益嘅方面，例如封住毛囊兼保護頭髮，達到唔再流血出嚟噉。其實好多人都知呢種方法，同時重有第行鼓勵佢嘅發展。燂重有時將自然嘅頭髮同髮型嘅整合。

而遠古嘅原始人時期，佢哋係用燂嘅方式嚟飛髮，而家發展到喺宴會活動成日搞嘅一種飛髮形式。

16世紀時期，富蘭西斯·德里克先生曾經去到西班牙嘅卡迪夫地區講過「燒冧西班牙國王嘅鬍鬚同西班牙佬嘅腳」呢啲講法。

## 農業
喺農業經濟嗰行，家禽同豬肉成日都俾人用火嚟燂羽毛楔同短硬毛。有時用到奇異果藤同手杖嚟做輔助係因為防止野火菌等其它細菌傳播。

## 電力
喺電力嗰行，有時機電工人都用火機燂啲電線去來整走表面嘅絕緣層。

## 紡織品
喺紡織工藝嗰行，成日喺紡織品度利用燂嘅方式嚟燂走紡織品上邊啲水汽、細嘅彈丸仔同邋遢嘅軟毛、棉絨。由於大多數嘅紡織品都用到棉花，好過壓出嚟嘅棉花成日經過染料之後都好濕，加上搞過增加反射能力同無霜化、平滑表面化、印製平面化、增加使用性等一系列嘅紡織物構造性能。

因為紡織工藝成日用噴射燈嘅火嚟燒走一邊或好多邊紡織品上邊嘅殘嘢。其它方式包括咗用紅外光或加熱啲熱塑性塑料。

纖維紡織品成日好容易點著，係因為佢用棉花嚟整。而熱塑性塑料成日好難點著，係因為佢喺硬嘅殘渣度熔出嚟。

## 攷
朝日飲品

**朝日飲品**（日文**アサヒ飲料**；英文**Asahi Soft Drinks**）係嘢飲公司一間，係日本公司，總喺日本東京。旗下出好多嘢飲，有茶、菓汁、汽水等，分屬唔同嘜頭，有寶利。佢歸朝日啤酒間公司下面。
馬良

**馬良**（，），字，荊州襄陽宜城（今湖北宜城）人，三國蜀漢時期劉備嘅侍中，馬謖阿哥；因為喺馬氏兄弟五人中，眉中帶白毛，能力亦係最出色，所以有**馬氏五常，白眉最良**嘅稱譽。佢以前招募蠻王沙摩桐去參加伐吳戰爭，但係佢同沙摩桐都喺嗰場仗戰死。
## 出面網頁
朝日啤酒

**朝日啤酒**（**アサヒビール**；**Asahi Breweries**），係間啤酒公司，係日本公司，啤酒佔日本個市四成。旗下有朝日飲品，有唔同嘢飲出品。朝日啤酒係嘜頭。香港都有得賣。

## 出面網頁

* アサヒビール
地標

**地標**係指能夠代表一個地方嘅景點，通常分自然同人工兩類。例如香港嘅地標係維多利亞港、尖沙咀鐘樓等。對飛機師來講，大嶼山天壇大佛係香港國際機場嘅地標，唔怕會飛錯去澳門或者珠海機場。

喺環境平面設計，地標指任何可以標示地點嘅建築物或者其他嘢，唔需要係景點。例如，如果你見到某間大廈就知要落車，嗰座大廈對你來講就係一個地標。
醫生

**醫生**（），中國古時叫**大夫**、**郎中**，係一種幫人醫病嘅職業。佢哋受過專業訓練，專門研究、診斷、預測、治療身體（甚至精神方面）嘅病患，職責包括要促進、維持同埋重建人體嘅健康。醫生好多時都會選擇專注去做某類疾病、特定病人群組，或者採用嘅特定療法—佢哋會成為專科醫生；不過又有好多醫生會負責提供長期、全面嘅醫療服務—呢啲就係所謂嘅普通科醫生。

## 西醫

以台灣為例，醫科學生一般要讀六年（或係四年學士後醫學系），後段一至兩年先會以「見習醫生」身份喺醫院觀摩，但唔可以親自施診。畢業後考試合格，可以攞到由衞生福利部頒發嘅醫生執照。自從2013年起，為咗減少醫療糾紛，政府規定醫生要先考到牌，之後再接受兩年「畢業後一般醫學訓練（PGY）」，先可以獨立執業。好多人完成PGY訓練之後，會入專科醫院繼續進修，例如內科、外科、兒科等，以「住院醫生」身份跟住「主治醫生」學嘢，直到考到專科資格為止。

### 普通科

### 專科

專科醫生係指一些專門負責醫其中一種病嘅醫生。例如精神科，皮膚科，兒科，老人科，婦科。

## 中醫

中醫學係一門靠中醫藥理論同實戰經驗嚟研究健康同疾病嘅學問，佢重視點樣預防、診斷同治病，幫人身體恢復健康。中醫學幾千年歷史，以陰陽五行做基礎，透過「望、聞、問、切」四種方法嚟睇病，了解病因同身體內部嘅變化，再度身訂做治療方案，用中藥、針灸、推拿等方法，幫身體達到陰陽平衡。

而家，中醫學喺國際上都被視為替代醫學其中一部分，世衛仲將佢納入疾病分類系統。中醫強調「辨證論治」，意思係睇實際情況嚟改變治療方法，唔係一味死跟理論。中醫除咗睇病，仲好重視病人嘅情緒、飲食同運動習慣，成個治療過程都係由頭到腳咁去調理，呢個都係中醫幾千年嚟仲咁興嘅原因。

## 社會
有啲人認為，醫生應該起榜樣作用，尤其係喺健康生活習慣方面。例如，佢哋唔應該食煙或者飲酒。西方唔少研究都指出，醫生食煙嘅比率相對低，而噉係因為佢哋有專業知識，比較容易自律。某啲針對男性醫生嘅研究就發現，醫生嘅預期壽命（白人73歲，黑人69歲）稍為高過律師同其他受過高等教育嘅專業人士；而醫生喺某啲疾病上出現率亦比較低，例如肺炎、酗酒相關病症同埋大腸癌等。

不過醫生本身亦被指係容易受到「職業病」所害，有人話「醫生係最差嘅病人」，原因係因為醫生覺得自己出現病徵嗰陣，會因為學識太多而自己嚇自己——將所有喺醫學院學過嘅惡疾都代入自己身上，擔心自己中咗最壞嗰隻。

## 語文
喺大中華地區，**醫生**一詞一般係用嚟叫從事現代西醫行業嘅人。相對之下，台灣、日本、韓國一帶，就習慣用**醫師**嚟稱呼。而**醫生**喺日語入面其實係指讀醫科嘅學生。

### 古語
三國時期，東吳名醫董奉晚年為百姓醫病唔收診金同埋藥錢，但要求病人好番之後一定要上山種植杏樹，叫做「康樂杏」，後嚟，「杏林」就用嚟指「醫學界」。華佗同扁鵲皆為古代名醫，後世讚美醫生時，成日會講「華佗再世」、「扁鵲復生」。另外，後世做醫生嘅亦都會用「懸壺濟世」嚟形容杏林中人。

### 黑話
喺香港黑社會術語之中，零售毒販叫做**醫生**。

## 睇埋
*黃六醫生
*治療型角色

## 引咗

## 參攷
寶利

**寶利**（英文**Bireley's**；日文**バヤリース**）係菓汁飲品嘜頭，初時做橙汁爲主，現時歸入日本朝日飲品旗下，有唔同飲品。

## 香港
香港曾經有寶利汽水發售。現時亦有其他產品發售。
愛爾蘭共和國足球代表隊

**愛爾蘭共和國男子足球代表隊**（），有時簡稱「愛爾蘭（共和國）國家隊」，係愛爾蘭共和國嘅國家男子足球代表隊，由愛爾蘭足球協會管理，主場係新蘭斯敦路球場，現任主教練係愛爾蘭人史提芬堅尼（Stephen Kenny），隊長係史密斯高文。

## 史
1922年愛爾蘭自由邦成立之後，愛爾蘭自由邦喺1924年第一次組隊出戰奧運會，一路打到入八強賽。1936年愛爾蘭自由邦改制為共和國之後，愛爾蘭足協一直以「愛爾蘭」（**Éire**或者**Ireland**）自稱。1953年，國際足協決定：愛爾蘭島上面嘅兩支國家隊都可以打世界賽；由愛爾蘭足協管理，代表愛爾蘭共和國嘅足球隊，一定要以「愛爾蘭共和國」自稱，而由北愛爾蘭足協管理，代表英屬北愛爾蘭嘅足球隊，就簡稱「北愛爾蘭」。

1964年，愛爾蘭參加歐洲國家盃外圍賽，一路進軍到八強，最後畀西班牙淘汰。1988年愛爾蘭再次殺入歐洲國家盃決賽圈首回合。1990年更加第一次殺入世界盃決賽圈，之後又先後喺1994年同2002年殺入世界盃八強同16強。2002年FIFA世界盃外圍賽最後一輪愛爾蘭對法國，法國嘅亨利喺愛爾蘭龍門前邊用手控球，再將球傳畀隊友威廉·加勒斯射入，以2:1淘汰愛爾蘭進軍決賽圈。2012年，愛爾蘭再次殺入歐洲國家杯決賽圈，不過最後小組賽三場輸晒出局，而第一場小組賽葡萄牙裁判彼得羅·浦羅恩沙推跌愛爾蘭嘅奇夫·安組斯，更加引發爭議。2016年歐洲國家盃，愛爾蘭喺16強輸畀東道主法國。

1949年，愛爾蘭成為第一支喺英倫本土擊敗英倫嘅國家隊。

## 出面網頁
* 

類:歐洲足球代表隊
餐

**餐**係指為填飽肚而食嘢嘅時間，分早餐、午餐、晚餐等。

「開始食一餐」嘅動作就係**開餐**。
人聲

**人聲**（）係人用呼吸道震動而形成。大多數青少年變咗聲之後嘅男性把聲係沉過細路又沉過女人，大分別，大聲嗌同唱高音都係好勉強。

## 睇埋
*聲種
*語音學
銀両

**銀兩**係中國古代嘅一種貨幣，最初係銀質貨幣而且用「兩」做單位，所以叫「銀兩」。
阿拉伯數字

**阿拉伯數字**（）係一種全球通用嘅十進制數字。由1、2、3、4、5、6、7、8、9同0組成。阿拉伯數字唔係阿拉伯文，係由印度人發明傳咗去阿拉伯，再傳去西方。

喺排版，阿拉伯數字有兩種基本形態，分別叫齊綫數字同古風體數字，喺漢字圈用嘅通常齊綫數字。

## 睇埋
* 阿拉伯文數字
* 阿拉伯字母
康州

**康州**，中國舊時一州，相當於今日廣東德慶縣、鬱南縣、羅定市、雲浮市。大唐開設，大宋時改為德慶府。

## 史

大唐武德四年，即六二一年，分端州端溪縣，置康州，武德九年廢。貞觀元年，即六二七年，置南康州，十一年又廢，十二年又復置，改為康州。治所端溪縣，即今日廣東省德慶縣。轄境相當今廣東省德慶縣、鬱南縣，以及雲浮市北部。天寶元年，即七四二年，改康州置晉康郡，仍治端溪縣。屬嶺南道。

北宋開寶五年，即九七二年，廢，無耐又恢復。治平後，轄地擴大到今日羅定市及雲浮市南部。南宋紹興元年，即一一三一年，升為德慶府。
公司

**公司**係有目的嘅羣體。可以一羣人組成，亦可以少到一個人。法律上，亦衍生公司成爲法人，以一個人嘅身份參加另一公司。公司各人可各司其職，按人力物，知識技巧，去達成公司想做嘅事。

公司要成爲法人，必先成爲有限責任公司，減筆有限公司。依種公司當人來睇，有出生註冊，有死亡註冊，一切逞註冊指公開。公司內各人，有自己責任。

最常見嘅公司，係以營商爲目的嘅公司，但亦有啲慈善團體、志願團體，卽非牟利組織。

## 文
英文叫公司做**Company**，日文叫**會社**。
國際化國家同地區頂級域一覽

**[[國際化國家及地區頂級域|國際化國家同地區頂級域]]**（**IDN ccTLD**或者**ccIDN**）係畀國家或者地區嘅國際化頂級域。呢尐頂級域以Punycode編碼，透過用戶端嘅應用程式，好似網頁瀏覽器，編碼可以被轉換做地方語言，好似中文字符。

下面列出全部國際化國家同地區頂級域，包括被駁回或者審核緊嘅域名。

## 現行

## 提議

## 參考

## 睇埋
* 頂級域名一覽
俄文維基百科

**俄文維基百科**（俄文：**Русская Википедия**）係維基百科協作計劃嘅俄文版，由非牟利組織──維基媒體基金會維持負責。家下係各語言嘅維基百科計劃中，規模排名第7（跟文章數量計），有超過120萬篇文。

## 連出去
* 俄文維基百科
網誌

**網誌**（英文：**Blog**，音譯**博**）係種個人網站，即係互聯網（Web）上面嘅日誌（Log），畀人貼下日記、個人感受或者其他資訊。寫網誌嘅人叫**網誌寫作人**（英文：**Blogger**，音譯**博客**）。

## 睇埋
* 微型網誌（微博）
互聯網電影資料庫

（英文：**Internet Movie Database**，簡稱**IMDb**）係收錄咗演員、電影、電視節目同電子遊戲嘅資料庫網站，1990年開張，1998年畀亞馬遜公司買咗。

## 出面網頁

*  – official site
Skype

**Skype**（國際音標：，Skype嘅「pe」唔成音節，係噴氣）係一套即時通訊軟件，2003年寫好，2011年畀微軟買咗，2013年食埋微軟旗下嘅即時通訊軟件Windows Live Messenger。

## 連出去
*Skype
*廣東話語言檔案
*如何建立一個Skype賬號？
Myspace

**Myspace**係一個社交網站，搞手係新聞集團，2003年開張，響英文國比較流行。

## 類似網站
*Facebook

類:社交網站
波蘭波

**波蘭波**（英文：**Polandball**），或者叫**國波**（英文：**Countryball**），係種起源自2009年德國嘅互聯網惡搞，將唔同嘅國家畫成一個個國旗圖案波形嘅卡通人物，對白都係講水皮英文。

## 起源
Gmail

**Gmail**，有啲地方叫**Google Mail**，係Google嘅免費電郵服務，2004年開始有，郵箱容量逐少逐少加上去，已經有十幾GB。
網站

**網站**係互聯網上一個虛擬地方，由至少一版網頁組成，放響網站伺服器入面，可以憑域名網址入去。
是不是這樣的夜晚你才會這樣的想起我

《**是不是這樣的夜晚你才會這樣的想起我**》係一首1987年嘅國語流行曲，蔡宗政作曲，陳本瑜填詞，臺灣歌手吳宗憲主唱。

1992年，香港歌手彭家麗翻唱呢首歌。粵語由潘偉源填詞。

呢首歌因為個名有17個字，據講係當時歌名最長嘅流行曲。

## 參考

## 出面網頁
*
*
FTP

**FTP**（英文：**File Transfer Protocol**，又叫**檔案傳輸協定**）係互聯網一套網絡傳輸協定，傳送電腦檔案時會用到。
路由器

**路由器**（英文：**router**）係電腦網絡硬件，用嚟響一個電腦網絡入面分配網絡封包（Packet）畀網絡入面嘅唔同電腦。
愛德華七世

英王**愛德華七世**（Edward VII，）係英國君主同英屬海外各自治領嘅國王同埋印度皇帝、前任係老母維多利亞女王、繼任人係二仔佐治五世。1901年登基。
馬克吐溫

**馬克吐溫**（**Mark Twain**，），原名叫**深苗奧 蘭韓 卡利文司**（Samuel Langhorne Clemens），係美國小說家、作家，演講人。以其幽默、機智同名氣見稱，交友廣闊。佢寫嘅《湯姆歷險記》（*The Adventures of Tom Sawyer*）同埋之後嘅 *Adventures of Huckleberry Finn* 至為人熟識。馬克吐溫1910年死，享年七十五，安葬喺紐約州艾瑪拉。

吐溫喺密蘇里州嘅漢尼拔長大，呢度後來成為《湯姆歷險記》同《哈克貝利·費恩歷險記》嘅背景。佢早年做學徒做印刷，然後做植字員，為佢哥哥奧賴恩·克萊門斯嘅報紙寫稿。之後吐溫做咗密西西比河嘅汽船領航員，為佢提供咗寫《密西西比河上的生活》（1883年）嘅素材。好快之後，吐溫去咗西部同奧賴恩喺內華達領地會合。佢幽默咁提到自己挖礦唔成功，轉而為維吉尼亞城嘅《領土企業報》做記者。

吐溫首次以作家身份成功係因為幽默小說《卡拉維拉斯縣著名跳蛙》，呢個故事喺1865年出版；故事靈感來自佢喺加州安吉爾斯營嘅安吉爾斯酒店聽到嘅故事，當時吐溫喺嗰度做礦工。呢個短篇故事令吐溫聲名大噪。 佢寫小說同非小說。隨住名氣越來越大，吐溫成為咗炙手可熱嘅演講者。佢嘅機智同諷刺，無論係文字定係演講，都贏得咗評論家同同行嘅讚賞，吐溫仲同總統、藝術家、實業家同歐洲皇室做朋友。

雖然吐溫起初支持美國喺夏威夷王國嘅利益，但佢後來改變咗立場， 由1901年到1910年佢死之前，佢擔任美國反帝國主義聯盟嘅副主席，強烈反對菲律賓-美國戰爭同美國帝國主義。 吐溫喺1905年出版咗一本諷刺性嘅小冊子《利奧波德國王的獨白》，講述比利時喺剛果自由邦嘅暴行。

吐溫靠寫作同演講賺咗好多錢，但投資咗一啲蝕本嘅生意，例如佩奇排字機，呢部機械排字機因為太複雜同唔精準而失敗。佢因為呢啲財務挫折而申請破產，但喺標準石油高層亨利·赫特爾斯頓·羅傑斯嘅幫助下，慢慢克服咗財務困難。雖然申報破產意味住佢唔需要還晒啲債，但吐溫最終都全數還清咗所有債主嘅錢。吐溫出世嗰陣哈雷彗星啱啱經過，佢預言自己死嗰陣都會同彗星一齊，結果佢真係喺彗星最接近地球嘅一日之後就死咗。

## 傳記

### 早期生活

山謬·蘭霍恩·克萊門斯喺1835年11月30號出世喺密蘇里州嘅佛羅里達。佢係珍（原名蘭普頓；1803-1890）同約翰·馬歇爾·克萊門斯（1798-1847）七個仔女中嘅第六個。珍係肯塔基州人，約翰係維珍尼亞州人。

佢父母係因為佢老豆（一個喺肯塔基州受訓嘅律師）嘗試幫珍嘅老豆同叔父避免破產而認識。佢哋喺1823年結婚。吐溫係英格蘭人同阿爾斯特蘇格蘭人嘅後裔。佢嘅七個兄弟姊妹中得三個過咗細路哥：奧賴恩（1825-1897）、帕梅拉（1827-1904）同亨利（1838-1858）。佢嘅細佬普萊森特·韓尼拔（1828）出世三個禮拜就夭折，佢嘅家姐瑪格麗特（1830-1839）喺吐溫三歲嗰陣去世，佢嘅細佬本傑明（1832-1842）又喺三年後去世。

當吐溫四歲嗰陣，佢屋企人搬去咗密蘇里州嘅漢尼拔，呢個係密西西比河畔嘅港口城市，就係啟發《湯姆歷險記》同《哈克歷險記》入面嘅聖彼得堡鎮嘅原型。當時密蘇里州仲容許奴隸制，所以奴隸制成為咗佢寫作嘅主題之一。佢老豆係律師兼法官，喺1847年因為肺炎去世，當時吐溫得11歲。翌年，吐溫讀到五年級就退學，去做印刷學徒。 喺1851年，佢開始做排字工人，同時為佢哥哥奧賴恩擁有嘅《漢尼拔日報》撰寫文章同幽默短文。當吐溫18歲嗰陣，佢離開漢尼拔，去咗紐約市、費城、聖路易斯同辛辛那提做印刷工人，加入咗新成立嘅國際印刷工會（即係印刷工人嘅工會）。吐溫喺夜晚自學，去公共圖書館搵資料，佢發現呢度嘅資料比傳統學校豐富好多。

喺《密西西比河上嘅生活》一書入面，吐溫形容佢細個嗰陣嘅生活，話「喺我班兄弟之中，得一個永恆嘅志向」：就係做個蒸汽船船員。「船長係最高級嘅職位。就算係喺嗰啲工資低微嘅年代，船長都有一筆王公貴族咁嘅人工——由每個月一百五十到二百五十蚊唔等，仲唔使俾伙食費。」喺吐溫嘅描述入面，船長嘅聲望仲要高過船長添。船長要「同每棵舊樹頭、每棵單枝嘅三角葉楊樹同埋每一堆唔起眼嘅木頭堆建立一種溫暖親密嘅關係，呢啲嘢全部都係裝飾呢條河一千二百英里長嘅河岸嘅；仲有更加緊要嘅係，喺黑暗中都要……真係知道呢啲嘢喺邊度」。蒸汽船船長Horace Ezra Bixby收咗吐溫做學徒船長，教佢由新奧爾良到聖路易士呢段河道，收費五百蚊（相當於），喺吐溫畢業之後第一份人工度扣返。吐溫研究密西西比河，學習佢嘅標誌、點樣有效咁喺河流度航行，仲有點樣閱讀河流同佢不斷變化嘅水道、暗礁、水底嘅樹頭同石頭，呢啲嘢「可以攞走最堅固嘅船隻嘅生命」。佢用咗超過兩年先至攞到船長牌。做船長仲俾咗吐溫佢個筆名，「mark twain」係測深嘅術語，即係「兩噚」（12英尺）嘅水深，係蒸汽船可以安全航行嘅深度。

作為一個年輕嘅船長，克萊門斯喺*A. B. Chambers*號蒸汽船度同Grant Marsh一齊工作，後者因為喺密蘇里河上做蒸汽船船長嘅事蹟而出名。佢哋兩個都好欣賞大家，喺克萊門斯離開河流之後仲維持咗好多年嘅通信。

喺培訓期間，撒母耳說服佢細佬亨利同佢一齊做，仲幫佢喺*[[Pennsylvania Steamboat|Pennsylvania]]*號蒸汽船度搵到一份泥工嘅工作。1858年6月13號，蒸汽船嘅鍋爐爆炸；亨利喺八日之後因傷重不治。吐溫聲稱佢一個月前喺夢中預見咗呢個死亡，呢件事激發咗佢對通靈學嘅興趣；吐溫係心靈研究學會嘅早期成員。吐溫好內疚，一生都覺得自己要負責。吐溫繼續喺河上工作，做到1861年美國內戰爆發為止，嗰陣密西西比河嘅交通受到限制。喺戰爭開始嘅時候，佢短暫加入咗當地嘅美利堅邦聯部隊。吐溫後來寫咗一篇短文《一場失敗嘅戰役嘅私人歷史》，描述佢同佢啲朋友點樣做咗兩個禮拜嘅邦聯志願軍，之後佢哋嘅部隊就解散咗。

之後吐溫去咗內華達幫佢哥哥奧賴恩做嘢，奧賴恩係內華達領地嘅秘書。吐溫喺佢本書《艱苦歲月》度形容咗呢段經歷。

## 疏仕
克里米亞戰爭

**克里米亞戰爭**（、、、土耳其話：Kırım Savaşı）係俄羅斯帝國同由土耳其鄂圖曼帝國、法國、英國及薩丁尼亞王國組成嘅聯軍之間嘅軍事衝突，由1853年打到1856年。戰爭嘅起因係俄羅斯嘅擴張政策，同埋歐洲大國對土耳其帝國隨時冧檔嘅擔憂。主要戰鬥集中喺克里米亞半島，特別係塞瓦斯托波爾海軍基地周圍。最後，俄羅斯打輸仗，喺1856年簽署《巴黎條約》，結束咗場戰爭。

戰爭期間，唔單衹出現咗第一批鐵甲艦，而且參加克里米亞戰爭嘅英國士兵從鄂圖曼帝國士兵身上學識捲煙同食煙嘅方法。英國、法國同埋鄂圖曼帝國大獲全勝。最後俄羅斯被迫同英國、法國、鄂圖曼帝國簽署巴黎條約，條約規定俄羅斯唔單衹放棄所有佔領地區，奧斯曼土耳其帝國嘅領域被保證，而且黑海內唔畀駐軍。

克里米亞戰爭結束後，煙仔開始得到大範圍生產，響克里米亞戰爭嗰時，英國女護士南丁格爾自願同其他護士一齊照顧傷兵，每年5月12號國際護士節就係記念南丁格爾生日，俄羅斯開始改革農奴制同埋軍事。

類:19世紀嘅仗‎
波蘭文

**波蘭文**（波蘭文：**Polski**、**język polski**或者**polszczyzna**），係波蘭通行嘅官方語言，屬於印歐語系斯拉夫語族西斯拉夫語支，用拉丁字母書寫，大約4000萬人用緊。

## 一套字母
占士二世 (英倫)

英倫**占士二世**（，）同蘇格蘭**占士七世**（）係英倫、蘇格蘭、愛爾蘭國王，1685年到1688年在位，係最尾一位信天主教嘅英王。
亞歷山大貝爾

**亞歷山大格拉咸貝爾**（，）係美國發明家，最出名係發明電話。佢響蘇格蘭出世，加拿大死。
安眠藥

**安眠藥**又叫**睏覺藥**，係醫睏唔着嘅藥，食咗令人可以好好睏覺，但食得太多會死人。
白朗峰

**白朗峰**（法文：**Mont Blanc**，意大利文：**Monte Bianco**，又譯**勃朗峰**）係阿爾卑斯山最高峰，高4,810米。
格林斯潘

**格林斯潘**（英文：**Alan Greenspan**，）係美國聯邦儲備局第十三任主席，由1987年做到2006年。
西維爾

**西維爾**（西班牙文：**Sevilla**）係西班牙南面重鎮，亦係安達魯西亞自治區同西維爾省首府。
本生

**本生**（德文：**Robert Wilhelm Bunsen**，）係德國化學家，發現銫同銣兩隻元素，重發明本生燈。
蘇卡諾

**蘇卡諾**（；；），內地譯名**蘇加諾**（），係頭一任印尼總統，由1945年做到1967年。

蘇卡諾喺早年已經投身印尼獨立運動，曾經俾荷蘭當局長期囚禁同放逐，直到1942年二戰期間日本攻陷印尼至獲釋。

日本投降之後，印尼隨即宣佈獨立，蘇卡諾成為首任總統。佢帶領印尼抵抗荷蘭再殖民，直到1949年荷蘭承認印尼獨立。

蘇卡諾喺1967年俾蘇哈托取代咗總統職位，之後被軟禁至死。

第五任印尼總統梅加瓦蒂係佢個女。
亨利杜南

**亨利·杜南**（法文：**Jean Henri Dunant**，）係瑞士商人，開辦咗紅十字會。

類:諾貝爾和平獎得主
威廉華萊士

**威廉華萊士**（英文：**William Wallace，蘇格蘭蓋爾語：Uilleam Uallas**；）係一名蘇格蘭人、騎士同貴族，響蘇格蘭獨立戰爭入面做其中一個阿頭，反抗英格蘭。

佢喺1270年代連夫魯郡 (英語：Renfrewshire；蘇格蘭蓋爾語：Siorrachd Rinn Friù) 嘅一個士紳家庭出世。早年事跡甚少，而且佢的生活中有很長一段時間都無可靠嘅史料印證。

1296年，英格蘭嘅愛德華一世利用咗蘇格蘭嘅繼承危機吞併蘇格蘭，華萊士喺一次口角之後帶人攻擊而且殺死當地治安官William de Heselrig，從此開始帶領蘇格蘭人同英格蘭戰鬥，希望可以脫離英格蘭統治。一年後（1297年），華萊士同安德魯·莫瑞（Andrew Moray）聯兵喺史特靈橋之役中大敗英格蘭軍，並且成為蘇格蘭護國公（Guardian of Scotland）。之後繼續揮軍南下進攻英格蘭北部，並洗劫約克郡。但係次年（1298年）嘅福爾柯克之役入面，華萊士喺卡蘭德森林被愛德華一世四面圍攻、慘敗英格蘭軍，其後逃走並辭去蘇格蘭護國公職位。1305年，華萊士俾部下出賣，喺靠近格拉斯哥嘅羅伯伊斯頓被英格蘭逮捕，被交到英王愛德華一世手上，喺倫敦西敏寺以叛國罪之名被處英式車裂之刑。
中途島

**中途島**（或者**Midway Islands**）係太平洋中間一組群島，美國屬地，第二次世界大戰嘅中途島戰役就響呢度打。

## 出面網頁
*
中非

**中非**可以係：
*非洲中部
*中非共和國
*中非帝國，中非共和國前身
*中非聯邦，又叫羅德西亞與尼亞薩蘭聯邦
貝爾

**貝爾**（**Bell**）係個常見嘅英文名，出名嘅人包括：
*亞歷山大貝爾，發明電話
*查理斯貝爾，發現貝爾氏麻痺症
佛羅里達 (歌手)

**佛羅里達**（，）係一個美國說唱歌手，佢喺邁亞美出世，原名**Tramar Lacel Dillard**。

## 音樂作品

### 錄音室專輯
*Mail on Sunday (2008)
*R.O.O.T.S. (2009)
*Only One Flo (2010)
*Wild Ones (2012)

## 參考

## 出面網頁

*
伊拉克戰爭

**伊拉克戰爭**係2003年3月20號到2011年12月18號期間美國軍隊同英國軍隊打伊拉克嘅仗。

類:21世紀嘅仗‎
卡通片

**卡通片**可以係：
*動畫：以動畫方式拍攝而成嘅影片
*動畫劇集：喺電視台、互聯網上面播放嘅動畫單元劇或者連續劇作品
*動畫電影嘅俗稱，泛指以動畫方式呈現嘅電影作品。請參考詞條「電影類型」
張韋怡

**張韋怡**（，，）係香港無綫電視女藝員，參選過2007年香港小姐競選，當時花名叫「Q版小澤圓」。落選之後，佢曾經響《味分高下》做味之天使「啤梨」。到2013年，佢響處境劇《愛回家》做婚禮策劃助手。

## 參考
 

## 出面網頁
* 
*
周麗欣

**周麗欣**（，，）係香港無綫電視女藝員，參選過2007年度香港小姐競選。落選之後曾經響《味分高下》做味之天使「士多啤梨」，之後都有拍電視劇。

2014亦係TVB遊戲節目《千奇百趣玩HIGH D》演出而提升咗知名度。

## 演出作品

### 電視劇（無綫電視）

### 綜藝節目（[[無線電視]]）

### 電影
*2007年：《生日快樂》
*2007年：《女人．本色》
*2009年：《Laughing Gor之變節》飾 公關小姐	
*2010年：《七十二家房客》	 	 
*2012年：《2012我愛HK喜上加囍》飾 市民	
*2014年：《黑色喜劇》

### MV演出
*2015年：goldEN《必要的沉默》

## 參考
 

## 出面網頁
*
*
*
愛爾蘭足球協會

**愛爾蘭足球協會**（）係愛爾蘭共和國嘅足球協會。

## 歷史
1921年6月，利揚省足協同其他幾支球隊退出當時總部位於貝爾法斯特嘅愛爾蘭足協，自己組建咗自由邦聯賽。同年9月，自由邦聯賽嘅球隊組建「愛爾蘭自由邦足球協會」（英文：**Football Association of the Irish Free State**），正式脫離愛爾蘭足協成為獨立嘅足球協會。

1920年愛爾蘭足協宣佈退出國際足協之後，自由邦足協喺1923年加入國際足協。1936年自由邦改為共和國之後，自由邦足協正式改名為「愛爾蘭足協」。之後兩個「愛爾蘭足協」就一直為焉個足協代表成個愛爾蘭島爭論不休，更加經常從對方嘅地頭挖球員，令到當時有好多愛爾蘭球員都效力過晒兩支「愛爾蘭國家隊」。1946年，北邊嘅愛爾蘭足協重新加入國際足協之後，南邊嘅愛爾蘭足協唔再從北愛爾蘭挖球員，而北邊嘅愛爾蘭足協亦都從1950年起唔再從愛爾蘭共和國挖球員。1954年，國際足協通過行政命令：兩個「愛爾蘭足協」都唔可以再自稱「愛爾蘭」；南邊嘅愛爾蘭足協要自稱「愛爾蘭共和國」，而北邊嘅愛爾蘭足協就要自稱「北愛爾蘭」。

從1990年代後期開始，由於《貝爾法斯特協議》規定喺北愛爾蘭出世嘅人有權決定拿英國定愛爾蘭國籍，唔少喺北愛爾蘭出世嘅球員，喺發跡之後轉投愛爾蘭共和國男子足球隊，引起不滿。

## 屬下聯賽
* 愛爾蘭超級足球聯賽
* 愛爾蘭甲組足球聯賽
* 愛爾蘭足協盃同愛爾蘭足協女子盃
* 愛爾蘭足協初級盃同中級盃
* 愛爾蘭聯賽盃
* 女子國家聯賽
* U21聯賽
* 南北對抗賽（同另一個「愛爾蘭足協」合辦）

類:各地足球協會
挪威文

**挪威文**（挪威文：**norsk**），係挪威通行嘅官方語言，屬於印歐語系日耳曼語族北日耳曼語支，佢同瑞典文相通。挪威文分做書面挪威文同新挪威文兩種。前者有85%挪威人用緊，比較似丹麥文。後者有15%挪威人用緊，同丹麥文有明顯分別。使用嘅文字係拉丁字母，大約500萬人用緊。
芬蘭文

**芬蘭文**（，芬蘭文：**suomi**，），係芬蘭嘅兩個官方語言之一，屬於烏拉爾語系芬蘭-烏戈爾語族。使用嘅文字係拉丁字母，大約550萬人用緊。
烏克蘭文

**烏克蘭文**（українська мова，羅馬化：*ukrayinska mova*），簡稱**烏文**，係烏克蘭同埋德涅斯特河沿岸共和國通行嘅官方語言，屬於印歐語系斯拉夫語族東斯拉夫語支，詞彙同白俄羅斯文同波蘭文好似。使用嘅文字係西里爾字母，不過，同俄文嘅西里爾字母有啲唔同。大約4500萬人用緊。
印尼文

**印尼文**（）係印尼通行嘅官方語言，屬於南島語系馬來-波利尼西亞語族，同馬來文有好多相似嘅關係。使用嘅文字係拉丁字母，大約2億人用緊。

## 「印尼文」同「馬來文」之間嘅差別
印尼文同馬來文嘅分別類似英式英語（British English）同美式英語（American English)。使用呢兩種語言嘅人基本上可以溝通，只係書寫系統嘅拼音同語彙有啲唔同。造成呢種差別嘅主要原因係印尼曾經係荷蘭殖民地，所以印尼文喺爪哇語同荷蘭語借用咗唔少詞彙。

類:印尼語言
普法戰爭

**普法戰爭**（、）係1870年7月19號到1871年5月10號期間普魯士同埋法國為咗爭奪歐洲大陸嘅霸權而打嘅一場戰爭，歷史學界將呢場戰爭歸為德意志統一戰爭嘅一部份。

戰爭係由法國發動嘅，但係最後普魯士大獲全勝，法國被迫同普魯士簽署法蘭克福條約。法國唔單衹要被迫割讓阿爾薩斯大區同洛林兩個大區畀普魯士，重要賠償高達50億法郎嘅戰爭賠款畀普魯士。戰爭結束之後無幾耐，德意志第二帝國就宣布成立，德意志第一次形成統一嘅國家。喺德國同埋法國兩個國家，呢場戰爭被稱為法德戰爭。

普法戰爭結束後，德國同法國交惡，為日後嘅第一次世界大戰嘅爆發埋下咗隱患。

## 參考

類:19世紀嘅仗‎

類:普魯士
分銷主機

**分銷主機**（Reseller Web Hosting）係虛擬主機嘅一種，分銷主機用戶買咗分銷主機之後，可以根據自己嘅需求切分硬盤空間、流量、域名等，然後賣畀虛擬主機用戶。 

分銷商可以通過一啲接口嚟管理分銷主機控制面板，常用嘅有：
* WHMCS
* HostBill

常見嘅分銷主機控制面板：
* CPanel
* Plesk
* DirectAdmin
* Webmin
* H-sphere

## 好處
* 主機商唔需要掌握各種伺務器知識，唔使自己維修硬件同軟件。
* 唔使投入太多就做到主機商，為前期創業提供極大幫助。
域

**域**（，英文：**Domain**）係物種分類最高一層，有古菌、細菌同真核生物三個域，對落有界。
界

**界**（，英文：**Kingdom**）係物種分類其中一層，對上係域，其中真核生物下面有四個界：原生生物、真菌、植物同動物，對落有門。
門 (生物分類)

**門**（，英文：**Phylum**（動物）或**Division**（植物））係物種分類其中一層，對上係界，對落有綱。
防火毡

**防火毡**係救火時用嘅毡，適合細火時用，用張毡冚住個火頭，阻隔空氣，火自然會熄。
毡

**毡**（音：zin1），又寫成**氈**、**毯**，係日常生活用到嘅一塊戟絨布，譬如放地上面嘅就叫地毡，又或者瞓覺時擒嘅薄被也都係毡。重有一啲奇幻作品入面，識得飛天嘅飛毡。

## 註
塔羅牌

**塔羅牌**，係起源自中世紀歐洲嘅紙牌，一副有78隻，隻隻唔同圖案，通常用嚟占卜。
灣區捷運

**灣區捷運**（**Bay Area Rapid Transit**）係美國三藩市灣區嘅鐵路系統，有5條線，長167公里，設44個站。
揚州十日

**揚州十日**係南明弘光元年（1645年，大清順治二年）四月廿五（5月20號）清軍攻破揚州城之後，為咗報復南明將領史可法頑強抵抗，而屠殺城入面嘅平民總共十日。
前1世紀

**前1世紀**係前100年至到前1年嗰一百年嘅世紀。

喺中國歷史上，呢個時期正係西漢。
羅馬尼亞文

**羅馬尼亞文**（羅馬尼亞文：**limba română**），係羅馬尼亞同埋摩爾多瓦通行嘅官方語言，屬於印歐語系羅曼語族東羅曼語支，用拉丁字母書寫，大約2500萬人用緊。

## 字母

## 拎

### 學羅馬尼亞文
* Romanian Lessons 
* Romanian Reference Grammar, by Dana Cojocaru, University of Bucharest (183 pages) - 4.6 MB - pdf
* Romanian lessons , prepared by the Department for Interethnic Relations, Chişinău, Republic of Moldova

### 詞書
* Romanian phrasebook on Wikivoyage
* Romanian Basic Words

### 詞典
* Romanian bilingual dictionaries

### 第啲
* SAMPA for Romanian
* Ethnologue report for Romanian
前9世紀

**前9世紀**係前900年至到前801年嗰一百年嘅世紀。

## 大件事
*希臘字母創製，喺希臘本土開始用。
前11世紀

**前11世紀**係前1100年至到前1001年嗰一百年嘅世紀。

## 大件事
*洛陽嘅城市開始喺呢個年代。
前20世紀

**前20世紀**係前2000年至到前1901年嗰一百年嘅世紀。
## 重要事件
*大約公元前2000年：農夫同牧民由衣索比亞南遷，定居喺今日嘅肯雅地區。
*大約公元前2000年：墨西哥現今科利馬州嘅卡帕查文化興起。
*大約公元前2000年：人類喺今日墨西哥納亞里特州嘅馬坦琴地區定居。
*大約公元前2000年：拉丁人祖先到達意大利。
*大約公元前2000年：曼圖亞城建立。
前21世紀

**前21世紀**係前2100年至到前2001年嗰一百年嘅世紀。
## 重要事件
*大約公元前2150年至前2040年：古埃及第一中間期，中央政權衰落嘅時期。
*大約公元前2112年至前2004年：烏爾第三王朝時期。
*大約公元前2100年至前2000年：蘇美爾語創作史詩，包括《吉爾伽美什史詩》。
*大約公元前2100年至前2000年：歐洲銅石並用時代，巨石陣內圈兩圈藍砂岩石柱豎立完成。
*大約公元前2100年至前2000年：波斯「燒城」被廢棄。
前22世紀

**前22世紀**係前2200年至到前2101年嗰一百年嘅世紀。
## 重要事件
*4.2千年前事件：一次嚴重乾旱化事件，可能持續成個公元前22世紀，導致多個舊大陸文明崩潰。
*公元前2217年至前2193年：遊牧民族入侵美索不達米亞阿卡德城。
*大約公元前2200年：南島語族人喺擴張過程中到達菲律賓群島巴丹群島。
*大約公元前2218年：來自印度嘅古代移民到達澳洲，並與澳洲原住民融合。
*大約公元前2184年：可能係古埃及第六王朝法老佩皮二世·奈費爾卡雷去世嘅年份——佢在位94年，被認為係歷史上在位時間最長嘅君主。
前23世紀

**前23世紀**係前2300年至到前2201年嗰一百年嘅世紀。
## 重要事件
*公元前2334年至前2279年：阿卡德的薩爾貢征服美索不達米亞。
*大約公元前2300年：印度河流域文明（哈拉帕文明）喺今日巴基斯坦東部至印度西部地區繁盛發展。
*大約公元前2300年：北歐開始使用金屬。
*大約公元前2300年：烏涅季采文化喺今日捷克地區出現。
*大約公元前2300年：而家叫「巴赫爾·優素福運河」嘅水道，將尼羅河通往天然湖泊嘅水道加闊加深，形成人工運河。
前24世紀

**前24世紀**係前2400年至到前2301年嗰一百年嘅世紀。
## 重要事件
*大約公元前2900年至前2334年：美索不達米亞早王朝時期戰爭持續。
*大約公元前2400年至前2000年：印度河流域文明製作一個邊緣繪有鳥紋嘅大型彩陶罐。
*公元前2400年：考古證據顯示，亞述城喺呢個時期已有人居住。
*大約公元前2360年：赫克拉4號火山爆發。
*大約公元前2350年：中東地區發生「公元前2350年異常事件」，推測係彗星或小行星撞擊。
*大約公元前2350年：美索不達米亞早王朝時期第三期結束。
*大約公元前2350年：烏瑪國王盧伽爾－扎格西征服古埃丁，統一蘇美爾成為單一王國。
*大約公元前2350年：馬里城首次被毀。
*大約公元前2345年：古埃及第五王朝結束，法老烏納斯死咗。
*大約公元前2345年：古埃及第六王朝開始。
*大約公元前2350年至前2300年：法老泰蒂、烏塞爾卡雷在位，之後佩皮一世統治直至公元前23世紀。
*大約公元前2340年至前2180年：阿卡德帝國時期。
*大約公元前2334年至前2279年：閃米特族酋長阿卡德的薩爾貢征服蘇美爾同美索不達米亞。
*公元前2333年：根據韓國神話，檀君建立古朝鮮，係朝鮮半島第一個王國。
前25世紀

**前25世紀**係前2500年至到前2401年嗰一百年嘅世紀。
## 重要事件
*大約公元前2900年至前2334年：美索不達米亞早王朝時期戰爭頻繁。
*大約公元前2500年：稻米首次傳入馬來西亞。
*大約公元前2500年：歐洲塞爾捷亞二號遺址首次發現 N1c Y-DNA。
*大約公元前2500年：蘇美爾書吏學校興盛。
*大約公元前2500年：亞述建立。
*大約公元前2500年：蘇美爾製作圓柱印章同印痕。
*大約公元前2500年：馬爾他保拉Ħal-Saflieni 地下神殿群開鑿同發展，後來用作墓地。
*大約公元前2500年：埃及吉薩胡夫拉金字塔起好。
*大約公元前2500年：雕塑《胡夫拉坐像》完成。
*大約公元前2500年：秘魯居民以魚類同青口做主要食物來源。
*大約公元前2500年：南美洲出現長途貿易路線嘅證據。
*大約公元前2500年：蘇格蘭奧克尼群島斯卡拉布雷喺約600年居住後被廢棄。
*大約公元前2500年至前2250年：敘利亞古城埃布拉收集泥板文書，被認為係已知最早嘅非活躍圖書館之一。
*大約公元前2500年至前2000年：摩亨佐達羅面積約18平方公里，人口約2萬至5萬。
*大約公元前2494年至前2345年：埃及第五王朝薩卡拉浮雕《雕刻師喺度工作》完成。
*大約公元前2494年至前2345年：埃及第五王朝薩卡拉雕塑《坐姿書吏》完成。
*公元前2492年：傳說中海克建立亞美尼亞。
*大約公元前2450年：蘇美爾早王朝時期 IIIa 結束，IIIb 開始。
*大約公元前2450年：基什被庫爾德山脈哈馬齊部族攻陷；埃蘭阿萬王朝佔領蘇美爾部分地區。
*大約公元前2410年：蘇美爾國王唔再自動兼任城邦主神嘅大祭司；古代閃語族人開始滲入並征服美索不達米亞。
*大約公元前2400年至前2200年：巨石陣建造；巨石文化開始向歐洲及地中海西部擴散。
*最早嘅繩紋陶文化跡象出現喺高加索地區。
*西班牙東南部由使用史前埃及風格陶器嘅地中海移民定居。
*亞摩利人同迦南人佔據敘利亞同黎巴嫩地區。
前26世紀

**前26世紀**係前2600年至到前2501年嗰一百年嘅世紀。
## 重要事件
*大約公元前2600年至前2400年：克里特島進入早期米諾斯文明第一期。
*大約公元前2551年至前2526年：古埃及第四王朝第二位法老胡夫在位。
*大約公元前2600年至前2334年：美索不達米亞進入早王朝時期第三期，由烏爾第一王朝統治；同時建成烏爾皇家墓地。
前27世紀

**前27世紀**係前2700年至到前2601年嗰一百年嘅世紀。
## 重要事件
*大約公元前2750年至前2600年：美索不達米亞進入早王朝時期第二期。
*大約公元前2700年：古埃及開始雕塑藝術，喺尼肯製作咗卡塞赫姆維嘅頁岩同石灰石雕像。
*大約公元前2698年：傳說中中國黃帝開始神話時代嘅統治。
*大約公元前2686年至前2613年：古埃及第三王朝，包括左塞爾、塞赫姆赫特、薩納赫特、卡巴同胡尼嘅統治時期。
*大約公元前2650年：美索不達米亞早王朝時期第一期結束，進入第二期。
*大約公元前2613年至前2494年：古埃及第四王朝時期。
前28世紀

**前28世紀**係前2800年至到前2701年嗰一百年嘅世紀。
## 重要事件
*大約公元前2800年至前2700年：基克拉澤群島嘅凱羅斯島製作嘅《坐姿豎琴手》雕像完成。
*公元前2775年至前2650年：古埃及第二王朝戰爭時期。
*大約公元前2750年：庫庫特尼－特里皮利亞文化喺今日羅馬尼亞、摩爾多瓦同烏克蘭西南部地區結束。
*大約公元前2750年：推測腓尼基城市泰爾建城。
前29世紀

**前29世紀**係前2900年至到前2801年嗰一百年嘅世紀。
## 重要事件
*大約公元前2900年：蘇美爾進入早王朝時期第一期。
*大約公元前2900年至前2600年：伊什努那（而家伊拉克特爾阿什馬爾）方形神廟製作嘅奉獻雕像。
*大約公元前2900年至前2400年：蘇美爾象形文字演變成表音文字。
*公元前2900年至前2334年：美索不達米亞早王朝時期戰爭頻繁。
*公元前2900年：第一個馬里王國建立。
*公元前2890年：埃及法老卡阿死咗，第一王朝結束，第二王朝開始，由荷特普塞赫姆維即位。
*公元前2890年：阿卡德語人名開始有記錄。
*公元前2880年：普羅米修斯樹估計開始發芽，曾被認為係世界最古老嘅現存生物，直至1964年被砍伐。
*公元前2879年：雄王京陽王建立越南鴻龐王朝。
*大約公元前2874年：古埃及採用365日曆法，每個陰曆月30日，加上5日閏日。
*公元前2863年：埃及第二王朝王子拉涅布大約喺呢年出世。
*公元前2860年：薩卡拉A號墓開始建造。
*公元前2852年：中國進入三皇五帝時期。
*公元前2832年：當今地球上最古老嘅現存樹木及生物——瑪士撒拉樹估計開始發芽，喺今日美國加州因約縣。
*公元前2807年：推測喺5月10號一次日食期間，非洲同南極洲之間發生小行星或彗星撞擊，可能造成布克爾隕石坑同芬南博西V形沉積。
*烏爾成為蘇美爾最富有嘅城市之一。
前30世紀

**前30世紀**係前3000年至到前2901年嗰一百年嘅世紀。
## 重要事件
*公元前3000年之前：中國浙江餘姚反山12號墓出土一件琮上神像細節，屬新石器時代良渚文化製作。
*大約公元前3000年：努比亞阿尼巴出現最早嘅遺骸。
*大約公元前3000年：北非開始早期農業活動。
*大約公元前3300年至前2600年：印度河流域早期哈拉帕時期持續。
*大約公元前3000年：埃及開始馴化駱駝。
*大約公元前3000年：愛爾蘭塔拉山「Duma na nGiall」進入密集葬禮階段，塔拉山係古代愛爾蘭最高君王嘅王座所在地。
*大約公元前3000年：巨石陣開始起，第一版由環形壕溝同土堤組成，內有56根木柱。
*大約公元前3000年：愛琴海基克拉澤文明興起。
*大約公元前3000年：希臘本土赫拉斯時期開始。
*大約公元前3000年：愛琴海青銅時代展開。
*大約公元前3000年：南島語族擴張開始。
*大約公元前3000年：約旦賈瓦建立，並起咗已知世界上第一座水壩。
*大約公元前2960年：埃及第一王朝法老塞美爾凱特死咗，佢個名係首次確定使用「雙女神名」嘅例子。
*大約公元前2920年：特洛伊建城。
*大約公元前2900年以上：普羅米修斯樹可能喺呢個世紀開始生長。
前31世紀

**前31世紀**係前3100年至到前3001年嗰一百年嘅世紀。
## 重要事件
*大約公元前3100年：馬尼普爾邦首次出現馬球運動。
*大約公元前3100年：烏魯克起好阿努金字形神塔同白色神廟。
*大約公元前3100年：古埃及史前時期（新石器時代）結束。
*大約公元前3100年：古埃及進入早王朝時期（古王朝前期）。
*大約公元前3100年：馬爾他新石器時代居民開始使用塔爾欣第一座神廟。
*大約公元前3100年：巨石陣第一階段建造開始。
*大約公元前3100年：美洲最古老嘅土坯建築喺秘魯建成。
*公元前3100年至前2600年：蘇格蘭奧克尼群島嘅斯卡拉布雷有人住。
*大約公元前3090年：納爾邁爾統一上埃及同下埃及，並喺孟菲斯統治新王國。
*大約公元前3051年：當今仍然存活嘅最古老生物——喺美國加州白山嘅大盆地狐尾松開始發芽生長。
前32世紀

**前32世紀**係前3200年至到前3101年嗰一百年嘅世紀。
## 重要事件
*大約公元前3190年至前3170年：下埃及雙隼王在位。佢好可能出現喺巴勒莫石碑上，不過佢嘅名有一半已經崩缺。
*大約公元前3195年至前3165年：伊利－荷爾王由阿拜多斯統治大部分埃及地區。
*大約公元前3165年至前3141年：卡王統治古埃及。
*大約公元前3138年：斯洛文尼亞盧布爾雅那沼澤出土木轆，經放射性碳定年顯示約有5,150年歷史，係目前發現最古老嘅木製轆。
*大約公元前3141年至前3121年：上埃及蠍子二世在位。
*大約公元前3121年：納爾邁爾開始統治，成為統一古埃及嘅第一位法老，亦係埃及第一王朝嘅創立者。
*大約公元前3100年：巨石陣最早期建造階段開始。
*大約公元前3100年：馬爾他建造Ħaġar Qim巨石神廟，設有太陽同月亮對齊設計。「塔爾欣時期」嘅巨石神廟建造達到高峰。
*大約公元前3100年：蘇美爾楔形文字系統出現。
*大約公元前3100年：古埃及進入早王朝時期，上埃及主要崇拜荷魯斯，下埃及主要崇拜奈特。
*大約公元前3100年：克里特島米諾斯文明興起。
*大約公元前3100年：蘇格蘭奧克尼群島建成新石器時代聚落斯卡拉布雷。
*大約公元前3100年：奧克尼群島布羅德加遺址最早期建築落成。
*大約公元前3100年：愛爾蘭新石器時代居民建造重達23萬公噸並以太陽為方位嘅紐格蘭奇通道墓。
前33世紀

**前33世紀**係前3300年至到前3201年嗰一百年嘅世紀。
## 重要事件
*可能由於太陽活動變化，引發重大氣候轉變。冰川擴張，覆蓋植物，大氣溫度下降。
*撒哈拉由可居住地區變成荒蕪沙漠。
*古埃及開始用泥、骨同象牙製成嘅牌去標記箱子，可能係原始文字嘅一種例子。
*印度河流域文明喺哈拉帕地區興起。
*大約公元前3300年：考古證據顯示，銅器時代向青銅時代嘅過渡大約喺呢個時期發生。
*大約公元前3300年：印度河流域發展出哈拉帕文字。
*大約公元前3300年：烏魯克出現象形圖畫文字。
*公元前3300年至前3000年：烏魯克（而家伊拉克瓦爾卡）製作嘅「女子面像」雕塑（而家收藏喺巴格達伊拉克博物館）。
*大約公元前3300年：撒丁島西北部蒙特達科迪聖所第一階段——紅色神殿起好。
*公元前3300年至前3000年：史前時期出現原始色雷斯人或原始達契亞人嘅證據；呢啲族群由當地原住民同早期青銅時代原始印歐人混合而成。
前34世紀

**前34世紀**係前3400年至到前3301年嗰一百年嘅世紀。
## 重要事件
*埃及納卡達文化第三期 IIIa2 階段。
*喺納卡達第三期早期，上埃及嘅統治者荷魯斯－A大約喺公元前3315年加冕，成為提尼斯嘅國王。
*美索不達米亞烏魯克時期晚期出現楔形文字嘅早期原始形式。
*大約公元前3350年，愛爾蘭阿什利公園土冢有一個細路嘅葬禮遺跡。
前35世紀

**前35世紀**係前3500年至到前3401年嗰一百年嘅世紀。
## 重要事件
*撒哈拉沙漠由半乾旱嘅稀樹草原開始，經過荒漠化逐漸形成。
*大約公元前3500年：埃及希拉康波利斯出現已知最早嘅動物園。
*大約公元前3400年：蘇美爾神廟嘅記錄員將印章重新設計成圓筒形。
*大約公元前3500年：象形原始文字喺蘇美爾開始發展，逐步演變成真正嘅文字，正式進入歷史時期。
*大約公元前3500年：愛爾蘭塔拉山——古代愛爾蘭最高君王嘅王座所在地——建成現今仍有遺跡嘅第一座紀念碑「Duma na nGiall」。
*大約公元前3500年：人類發現錫。
*大約公元前3500年：菲律賓伊薩羅格火山爆發。
*大約公元前3500年：蘇美爾人發展出表意文字系統——楔形文字。
*大約公元前3484年：阿勒塞千年紅檜最早估計嘅發芽年份（而比較保守嘅估計係大約公元前1653年）。
前36世紀

**前36世紀**係前3600年至到前3501年嗰一百年嘅世紀。
## 重要事件
*蘇美爾文明（烏魯克時期）發展興盛。
*馬爾他開始興建巨石紀念建築——金字塔亞神廟群。
*馬爾他姆納伊德拉太陽神廟群興建。
*哥倫比亞卡克塔省奇里比凱特首次出現岩畫藝術。
*墨西哥特瓦坎文化喺巴爾薩斯河地區馴化粟米。
*埃及尼肯一處墓地出土證據，顯示當時已經有木乃伊化嘅做法。
*印度河西岸嘅阿姆里建立有防禦工事嘅城鎮。
*已知最早嘅爆穀證據可追溯到大約公元前3600年。
前37世紀

**前37世紀**係前3700年至到前3601年嗰一百年嘅世紀。
## 重要事件
*英格蘭南部喺公元前3700年左右，紀念碑建設迅速擴張。
*喺美索不達米亞南部嘅烏魯克城，代表商業交易嘅符號代幣開始被封入中空泥球內，並存放喺檔案庫保存。
*馬伊科普文化——位於俄羅斯南部西高加索地區嘅重要青銅時代考古文化——大約喺公元前3700年開始。
*大約公元前3700年，南亞嘅印度河流域文明興起。
*大約公元前3685年，巴布達島河流區開始有人定居，棕櫚角形成沙丘。
前38世紀

**前38世紀**係前3800年至到前3701年嗰一百年嘅世紀。
## 重要事件
*喺塞浦路斯索提拉一個新石器時代文化遺址附近發生地震，摧毀咗當地大部分基礎設施。
*公元前3800年，阿拉伯東部同阿曼半島嘅烏拜德時期突然結束。
*喺敘利亞，發掘出大約公元前3800年至前3600年嘅特爾布拉克大型亂葬坑，顯示當時已經有相當先進嘅戰爭行為。
*公元前3800年至前2700年——加利西亞嘅東巴特石室墓。
*公元前3800年至前3200年——愛爾蘭起好咗120座楔形墓。
*公元前3761年——希伯來曆嘅第一年。
*大約公元前3750年——原始閃米特語開始分化瓦解。
前39世紀

**前39世紀**係前3900年至到前3801年嗰一百年嘅世紀。
## 重要事件
*英格蘭森麻實平原嘅「郵道」（The Post Track），大約喺公元前3838年起好，係北歐發現嘅最古老人工道路之一。
*同樣喺森麻實平原嘅「甜道」（The Sweet Track），係北歐發現最古老嘅木製棧道，喺公元前3807年或公元前3806年起好；透過年輪測定法（樹輪年代學）可以非常精確咁確定年代。
*開始用犁耕作。
*公元前3900年左右，日本三內丸山遺跡嘅最初期。
*檀君神話入面，大約喺公元前3898年桓國崩潰。
留學

**留學**即係離開自己出世或者自己長大嘅國家，去第個國家讀書。

有時中國大陸嘅學生去香港或者澳門特別行政區讀書，都叫做留學。
扎達爾縣

**札達路斯卡縣** （Zadarska županija）係克羅地亞嘅一個縣，喺達爾馬提亞北部、利卡地區東南部。東面近波斯尼亞，西面近亞德里亞海。總面積7,854平方公里，其中陸地面積3,642平方公里，人口200,936（2001年）。首府扎達爾。

下分六市、二十七鎮。縣議會有41席。
𡁯長個嘴

**𡁯長個嘴**係將嘴唇向前伸長嘅一種表情，一般表示唔滿意，扭計。有時呢個表情又叫「**扁嘴**」，「**嘟嘴**」，「**嘟起個嘴**」。

## 字
「𡁯」（）係粵字，就係指爾種表情。

## 參考
Verax

《**Verax**》係一部香港嘅短片，條片係講國家安全局僱員愛德華斯諾登爆美國政府侵犯私隱，同創作出佢喺香港走佬嘅經歷，個名係斯諾登喺香港嘅假名，Verax 喺拉丁話解講真話。部片大約五分鐘。

## 人物角色
真實人物
*愛德華斯諾登 （Edward Snowden） - Andrew Cromeek
虛構人物
*中央情報局站長 Carl Hamilton - Thomas Easterling
*中央情報局分析員 Owen Fielding - Gabe Ostley
*中央情報局行動經理 - Robert Hinson
*香港警務處保安部警察 曾德龍 （Tsang Tak-long） - 錢尚文 （Edwin Chin）
*香港警務處保安部警察 李達志 （Vincent Lee） - 劉彥德 （Justin Lau）
*香港警務處保安部警察 胡麗莎 （Vanessa Wu） - Cindy Wong
*國家安全部武官 漢 衞 （Han Wei）- 曾 昊 （Simon Zeng Hao）
*劉麗斯 （Lecia Lau）- 黃詩藝 （Shi Yi Ng）
*胡星尉 （Wu Xingwei）- 郭愛兵 （Guo Aibing）

## 引用錯誤

## 出面網頁
*  Verax - 斯諾登短片 (中文字幕)
*  Fallout Media - 李健恩網站
*  崔正傑網站
* 
*  "青年拍片纪念斯诺登." 《東方新聞》. 2013年7月3日.
*  法 广. "美国曾致电厄瓜多尔要求拒绝给斯诺登签发庇护申请." 《法國國際廣播電臺》. 
*   "4名香港制片人 拍摄首部斯诺登电影." 新浪. 2013年6月30日.
*   "港人搶拍斯諾登逃亡片." 《蘋果日報》. 2013年6月30日.
*  法新社. "香港拍摄首部“斯诺登事件”影片." 《每日新聞》, 《世界報》. 2013年6月30日.
埃爾溫·薛定諤

**埃爾溫·薛定諤**（；，；）係奧地利量子力學物理學家，量子力學奠基人，1933年憑住提出薛定諤方程式（Schrödinger equation）同英國物理學家狄勒（**Paul Dirac**）一齊攞咗諾貝爾物理學獎。

佢寫咗好多關於唔同範疇嘅物理學嘅著作：統計力學同熱力學、電介質物理、色彩理論、電動力學、廣義相對論同宇宙學，仲試過幾次建立統一場論。喺佢本書《生命係咩？》入面，薛定諤由物理學嘅角度探討咗遺傳學嘅問題，研究生命呢個現象。佢仲好關注科學嘅哲學層面、古代同東方嘅哲學概念、倫理同宗教。佢仲寫過關於哲學同理論生物學嘅文章。喺大眾文化入面，佢最出名嘅就係佢嘅「薛定諤貓」思想實驗。

薛定諤一生大部分時間都喺唔同大學做學者，同狄勒一齊喺1933年因為佢哋喺量子力學方面嘅工作而獲得諾貝爾物理學獎，同年佢因為反對納粹主義而離開德國。喺佢嘅私生活中，佢同時同佢嘅妻子同情婦一齊住，可能因為咁而導致佢要離開牛津大學嘅職位。之後，直到1938年，佢喺奧地利格拉茨大學教書，到1938年德奧合併之後走佬，最後喺愛爾蘭嘅都柏林度，搵到長期嘅安排。佢喺嗰度一直做到1955年退休，期間曾經同過幾個未成年人發生過性關係。

## 生平
### 早年
薛定諤喺1887年8月12日出世喺奧地利首都維也納，佢爸爸 Rudolf Schrödinger 係植物學家，佢阿媽 Georgine Emilia Brenda Schrödinger 係化學教授 Alexander Bauer 嘅女。薛定諤係佢哋嘅獨生仔。

佢阿媽係半個奧地利人半個英國人；佢爸爸係天主教徒，而佢阿媽係路德宗教徒。佢自己係個無神論者。不過，佢對東方宗教同泛神論好有興趣，仲會喺佢嘅作品入面用宗教符號。佢仲相信佢嘅科學工作係從智力上接近神性嘅一種方式。

佢仲可以喺學校以外學到英文，因為佢外婆係英國人。1906年到1910年之間（佢拎到博士學位嗰年），薛定諤喺維也納大學跟住物理學家 Franz S. Exner（1849-1926）同 Friedrich Hasenöhrl（1874-1915）讀書。佢喺維也納跟住Hasenöhrl拎到博士學位。佢仲同Karl Wilhelm Friedrich "Fritz" Kohlrausch一齊做實驗工作。1911年，薛定諤成為咗Exner嘅助手。

### 中年時期

1914年，薛定諤完成咗講師資格論文（*venia legendi*）。1914年到1918年之間，佢以奧地利要塞砲兵嘅軍官身份參與戰爭工作（戈里齊亞、杜伊諾、西斯蒂亞納、普羅塞科、維也納）。1920年，佢成為耶拿嘅Max Wien嘅助手，同年9月佢喺斯圖加特獲得咗*[[ausserordentlicher Professor]]*（差唔多等於英國嘅Reader或者美國嘅副教授）嘅職位。1921年，佢喺布勒斯勞（而家嘅波蘭弗羅茨瓦夫）成為咗*[[ordentlicher Professor]]*（即係正教授）。

1921年，佢搬去咗蘇黎世大學。1927年，佢喺柏林嘅腓特烈·威廉大學接替咗馬克斯·普朗克嘅位置。1933年，薛定諤決定離開德國，因為佢強烈反對納粹嘅反猶太主義。佢成為咗牛津大學莫德林學院嘅院士。佢到咗冇幾耐，就同狄勒一齊攞到諾貝爾物理學獎。佢喺牛津嘅職位搞得唔係幾好；佢唔傳統嘅家庭安排，同兩個女人一齊住，冇受到接納。1934年，薛定諤喺普林斯頓大學講課；佢得到咗一份長期職位嘅offer，但係佢冇接受。再一次，佢想同佢老婆同情婦一齊住可能又搞出咗麻煩。佢本來有機會喺愛丁堡大學搵到份工，但係簽證拖延，最後佢喺1936年接受咗奧地利格拉茨大學嘅職位。佢仲接受咗印度阿拉哈巴德大學物理系主任嘅offer。

喺呢啲任期問題中間，1935年，喺同愛因斯坦大量通信之後，佢提出咗而家叫做「薛定諤貓」嘅思想實驗。

### 晚年時期

1938年，德奧合併之後，施洛定格因為1933年逃離德國同佢反對納粹主義嘅立場，喺格拉茲開始遇到好多問題。 佢發表咗一份聲明，翻轉佢之前嘅立場。 但佢後來後悔咗，並解釋俾愛因斯坦聽，佢話：「我想保留自由—但要做到呢個，就要靠巨大嘅虛偽。」 但係，呢樣嘢無令新政權完全滿意，格拉茲大學以政治上嘅不可靠性為由，辭退咗佢。佢受到騷擾，仲被指示唔好離開國家。不過，佢同佢老婆都逃去意大利，之後去牛津同根特大學擔任訪問教授。

同年，佢收到愛爾蘭總理、數學家艾蒙·戴·華拉嘅個人邀請，叫佢嚟愛爾蘭居住，並同意協助成立都柏林高級研究院。 佢搬咗去都柏林嘅Kincora路，過住簡樸嘅生活。佢喺Clontarf住嗰度同Merrion Square工作嘅地址都立咗紀念牌。 施洛定格覺得，作為一個奧地利人，佢同愛爾蘭有獨特嘅關係。1940年10月，有位《愛爾蘭報》嘅作家訪問施洛定格，佢講到奧地利人嘅凱爾特血統，佢話：「我相信我哋奧地利人同凱爾特人之間有更深層嘅聯繫。奧地利阿爾卑斯山嗰啲地名據講都係凱爾特來源。」 1940年，佢成為都柏林高級研究院理論物理學校嘅主任，並喺嗰度做咗17年。1948年，佢成為愛爾蘭嘅歸化公民，但亦保留咗佢嘅奧地利國籍。 佢喺唔同嘅課題上面寫咗大概50篇文章，包括佢對古典統一場論嘅探索。

1944年，佢寫咗《生命是甚麼？》，呢本書討論咗負熵同埋一個包含住遺傳密碼嘅複雜分子嘅概念。據詹姆斯·D·沃森嘅回憶錄《DNA，生命嘅秘密》所講，施洛定格嘅書俾咗沃森靈感去研究基因，最後喺1953年發現咗DNA嘅雙螺旋結構。同樣，法蘭西斯·克里克喺佢自傳《What Mad Pursuit》中亦描述咗施洛定格對遺傳訊息點樣儲存喺分子中嘅推測對佢嘅影響。 施洛定格一直留喺都柏林直到1955年退休。

當時，一篇叫《伽利略·伽利萊未出版對話嘅片段》嘅手稿再次喺The King's Hospital寄宿學校出現。 佢當年寫呢篇文章係為咗學校1955年嘅《Blue Coat》版本，來慶祝佢離開都柏林，去到維也納大學擔任物理學講座教授嘅職位。

1956年，佢返返去維也納（擔任「ad personam」講座教授）。喺世界能源會議上進行重要演講嘅時候，佢因為懷疑核能，拒絕咗討論核能，反而進行咗一場哲學演講。呢段時間，施洛定格背離主流嘅量子力學對波粒二象性嘅定義，推動純粹嘅波動觀點，引起咗唔少爭議。

### 肺結核同死亡

施洛定格患上咗肺結核，1920年代期間幾次喺瑞士阿羅薩嘅療養院住過。

## 睇埋
*薛定諤方程式（Schrödinger equation）
*薛定諤嘅貓（Schrödinger's cat）

## 參考


## 文獻
* 
* 
* 
*
太古集團

**太古集團**（英文：**Swire Group**）係一間老牌英資洋行，清朝時即從事同中國嘅貿易。今日嘅太古係一間植根喺亞洲嘅跨國公司。其中喺大中華區嘅業務多用**[[太古]]**（Taikoo）名稱。

## 英國太古集團有限公司
**英國太古集團有限公司**（John Swire & Sons Ltd.）係太古集團嘅最終控股公司，總部位於英國倫敦，現任嘅董事會主席係何禮泰。英國太古集團嘅附屬公司包括中國航業公司、太古船務有限公司、太古海運有限公司、Tasman Orient Line、Polynesia Line、Swire Oilfield Services Ltd.以及James Finlay Ltd.等等。

## 香港太古集團有限公司
**香港太古集團有限公司**（John Swire & Sons (HK) Ltd.）喺香港註冊，係母公司英國太古集團有限公司嘅全資附屬公司，現任嘅董事會主席係史樂山。香港太古集團旗下嘅太古股份有限公司係一間喺香港交易所上市嘅綜合企業，其他附屬公司包括太古貨運有限公司、太古船務（代理）有限公司、躍達汽車有限公司以及太古旅遊有限公司。

香港太古集團係太古股份嘅直接控股公司，並為英國太古集團全資附屬公司；英國太古集團擁有太古股份發行股本約44.19%及58.99%投票權。

## 睇埋
*太古股份有限公司

## 出面網頁

*太古集團
*太古股份有限公司
*太古股份有限公司 太古汇子公司
十二小時制

**十二小時制**，將一日時間，平分上下各半，各半再均分十二份，有十二點鐘。佢以正午十二點爲分隔，上晝推前十二點，到午夜，下晝推後十二點，到子夜。原本正午同子夜，都不屬上下晝。不過方便計時，通常正午十二點歸下晝。子夜十二點歸上晝。一日由子夜十二點開始。
筆劃輸入法

**筆劃輸入法**（粵讀：bat¹ waak⁶ syu¹ jap⁶ faat³，英文：Stroke input method）係一種按照嘅筆劃順序輸入相應筆劃嘅字碼嚟輸出漢字嘅中文輸入法，佢喺手提電話上極之常見。

## 字碼分類
筆劃輸入法中嘅筆劃類似永字八法中嘅分類，分為橫、豎、撇、點同折。佢同時間上較早出現嘅五筆劃輸入法基本相同。

## 取碼原則
所有筆劃全取。喺輸入時，軟件會自動搵出相關嘅字，所以通常都唔使輸入全碼。

## 取碼上要注意嘅地方
;字型相似，但取碼唔同，例：有（一丿丿乛一一）、冇（一丿丨乛）；衤（丶乛丨丿丶）、礻（丶一丿丨丶）
;部首相同，但取碼唔同，例：雨（一丨乛丨丶丶丶丶）、雪（一丶乛丨丶丶丶丶乛一一）
;取碼字型同所得字型唔同，例：次（「一一丿乛丿丶」，而唔係「丶一丿乛丿丶」；注意：次嘅部首為欠部，而唔係冫部）
;個人筆順錯誤，例：辵部嘅字（如「迫」、「還」等）應先取右邊，後取左邊；耳（「一丨丨一一一」，而非「一丨一一一丨」）

## 編碼訛誤
「麥」字嘅筆順應係「一丨丿丶丿丶丿丶丿乛丶」，但部分手機上嘅筆劃輸入法就用咗「一丿丶丿丶丨丿丶丿乛丶」，導致所有麥部嘅字嘅編碼都錯咗。
 
（*疑義：但其實漢字嘅筆順並無明確、硬性嘅規定，即使當地政府相關部門有所規範*）

## 特點

## 參考
*六碼筆劃輸入法
*常用國字標準字體筆順手冊
*手提電話中文輸入-T9中文輸入法
*諾基亞- 中文輸入法- 手機應用- 支援與軟件
*T9筆劃中文輸入法（對於"乛"有詳解)
*電腦上嘅筆劃輸入法
諧音 (語言)

**諧音**係利用同音或近音嘅條件，用別字嚟代替本字，產生唔同嘅意義。諧音多用於意頭或者暗喻事物，謎語亦廣泛用到。不過，諧音亦容易引起聽者誤會。由諧音衍生嘅遊戲有好多，其中就有著名嘅日本嘅語呂合。

## 同音字替換
* 年年有**魚**（餘）*音同：[[jyu4]]*
* 年**糕**（高）*音同：[[gou1]]*
* 大**桔**（吉）*音同：[[gat1]]*

## 近音字替換
* **發菜**（發財）*音近：faat coi*
* 包**粽**（中）*音近：zung*

## 數字替換
### 粵語/文
*5知（唔知）
*8（發）
*67（碌杘）
*88（拜拜）
*167（一碌杘）
*168（一路發）
*169（一碌㞗）
*1314（一生一世）
*3344（生生世世）
*5354（唔三唔四）
*9394（搞三搞四）
*10下10下（烚下烚下）

### 其它華語/文
*78（雞掰）
*87（白痴）
*88（ByeBye、拜拜）
*748（去死吧）
*1314（一生一世）
*1356（一生無路），出自奧運中國選手劉翔嘅選手編號，2次奧運2度退場
*2013（愛你一生），公元2013年諧音為故而形成結婚浪潮。
*9494（就係就係）

## 事例
### 香港
2009年4月2號，香港議員黃毓民喺立法會特別財務委員會會議上，以長達十四分鐘嘅『普通話』發言，斥曾俊華係庸官貪官。喺發言尾段，佢話：「你們這一群高薪厚祿的庸官，你們真的很『不該』啊！你們對我們幹了『不該』的事，讓我們變成了『poor guy』！曾蔭權，你不該；曾俊華，你不該，特區政府，你們都很不該！」，主席曾鈺成並未就佢嘅發言作出干預。黃毓民發言後向記者強調，並無講粗口或使用「非議會用語」，指「不該」喺普通話好普通，至於係唔係「食字」（**諧音**），就見仁見智。

### 台灣
喺台灣閩南話入面嘅慣用熟語（四尺九），係指一個男人冇擔當、冇男子漢嘅氣魄，被人睇唔起。其中嘅/九(gàu)/係/狗(gàu)/嘅諧音。不過聽著往往認為話者隱含詈鬧之意。台灣布農語入面嘅代名詞同諧音，不過布農族人偶爾會用(asu)當雙關語嚟用。比如：Munisaq asu?為（你去嗰喥?），會變成（狗去嗰喥?）。

## 參考

## 睇埋
*同音詞
*避忌
*十大神獸

## 出面網頁

*fabelbish.com, the spoonerism generator
*Lists of spoonerisms at fun-with-words.com
*The Straight Dope: Who was Dr. Spooner?
*German ''Schüttelreim'' poem
中國地理

**中國**喺亞洲東部、太平洋西岸。國土面積大約係957萬平方公里，僅次喺俄羅斯同加拿大，係世界第三位。其中陸地面積係世界第二，僅次喺俄羅斯。